Srbija zbog Katalonije traži izvinjenje Brisela\nPredsednik i premijerka Srbije: Aleksandar Vučić i Ana Brnabić\nPremijerka Srbije Ana Brnabić izjavila je da predsednik Srbije Aleksandar Vučić i Vlada Srbije pripremaju pismo za Evropsku komisiju u kom će postaviti niz pitanja u vezi sa stavom Komisije da se slučajevi Katalonije i Kosova ne mogu porediti.\n„Prvo pitanje je da li međunarodno pravo važi za sve. Ako Evropska komisija i članice Evropske unije koje su priznale nezavisnost Kosova kažu da za Srbiju ne važe ista pravila i ne važi isti zakon, neka nam tako kažu. Ili neka nam kažu da su tada kada su priznali jednostrano proglašenu nezavisnost Kosova ustvari pogrešili, i da se za to izvine građanima Srbije i Republici Srbiji”, navela je Brnabić.\nNakon objašnjenja Evropske komisije da se slučajevi Kosova i Katalonije ne mogu porediti između ostalog i zato što je Španija članica Evropske unije, održane su dvočasovne konsultacije državnog vrha Srbije. Posle sastanka koji je hitno sazvao šef države Aleksandar Vučić, a kom su prisustvovali i predstavnici bezbednosnih službi, saopšteno je da će premijerka Brnabić pismo lično odneti u Brisel 10. oktobra, gde putuje u ranije dogovorenu posetu.\nIstovremeno sa razvojem situacije u Kataloniji, zvaničnici Srbije zaoštrili su retoriku prema Briselu. Poruke iz Beograda su da Srbija poštuje teritorijalni integritet Španije, kao što Španija, koja nije priznala Kosovo, poštuje teritorijalni integritet Srbije.\nVučić: Mečka zakucala i na njihova vrata\nNa stav da slučajevi Kosova i Katalonije nisu isto, predsednik Srbije Aleksandar Vučić žustro je reagovao u Beogradu tokom press konferencije sa Prokopisom Pavlopulosom, predsednikom Grčke, države Evropske unije koja takođe nije priznala Kosovo.\n“Ovo je najbolji primer možda dvostrukih aršina i licemerja svetske politike. Kako to u Kataloniji ne važi referendum, a na Kosovu može i bez referenduma. Igrali su se mnogi sa sudbinama država, mnoge svetske sile, danas im nije do igre pošto je mečka zakucala na njihova vrata”, rekao je Vučić.\nBeograd je najavio da će svim državama koje nisu priznale Kosovo proslediti pismo da bi im, kako je rekla premijerka Ana Brnabić, Srbija zahvalila i dala na znanje koliko su bili u pravu kada su branili međunarodno pravo.\nBursać: Katalonija ne utiče na nezavisnost Kosova\nDejan Bursać, iz beogradskog inistituta za političke studije, izjavio je za Radio Slobodna Evropa da referendum u Kataloniji neće dovesti u pitanje nezavisnost Kosova i dijalog Beograda i Prištine u Briselu.\n„Vrlo je minimalna šansa da Srbija može da ima bilo kakvu pozitivnu posledicu ili konekciju u vezi sa dešavanjima u Kataloniji. Mislim da neće biti slučaj da se nešto promeni po pitanju Kosova. Retorika zvaničnika u Beogradu pre svega je usmerena ka domaćem stanovništvu. Nema velike šanse da događaji u Kataloniji povrate proces jednostrano proglašene nezavisnosti Kosova. Otišla je stvar predaleko u slučaju Kosova, koje ima populaciju od dva miliona stanovnika koja de facto već skoro dve decenije živi u nezavisnoj državi“, rekao je Bursać.\nA da postoje paralele između slučajeva Kosova i Katalonije, smatra Bursać, može se govoriti samo nominalno, jer je kontekst značajno različit:\n“Prva i osnovna razlika je u tome što je slučaj Kosova došao na kraju dugog procesa raspada Jugoslavije, koji je protekao uz veliku dozu nasilja. Kosovo je proglasilo nezavisnost posle nekih devet godina međunarodne uprave koja je, da kažemo, vodila ka tome. Dok u Španiji, odnosno Kataloniji, to nije slučaj, to jest nije došlo do neke eskalacije koja je prethodila tome. Takođe, ne sme se izgubiti iz vida i da je Španija zemlja zapadne demokratije i značajan član međunarodne zajednice, dok je Srbija izgubila ugled tokom rata u SFRJ i sukoba na Kosovu.”\nKonsultacije koje je posle referenduma u Kataloniji hitno održao državni vrh Srbije pokazuju koliko je vlasti važno da se pitanje Kosova drži u fokusu, ocenjuje Dejan Bursać, ali će maksimalni domet biti poruke Evropskoj uniji.\n“One će biti direktno usmerene ka Briselu ali će indirektno ciljati domaću publiku. Probaće da se mobiliše taj nekakav bol koji građani Srbije osećaju zbog gubitka Kosova i Metohije i te nepravde i dvostrukih aršina, kako je to rekao predsednik Vučić po pitanju Katalonije i Kosova. Ali je vrlo upitno da li tu ikakvih konkretnih rezultata može da bude”, zaključio je Bursać.\nZvanični Beograd naveo je da će Evropskoj komisiji ponoviti stav da proglašenje nezavisnosti Kosova nije bilo legalno ni sa pozicije Ustava SRJ i Srbije i da Srbija, koja je i dalje duboko posvećena članstvu u Evropskoj uniji, ima pravo da dobije odgovore na postavljena pitanja.


Specijalisti procenjuju da će se japanski BDP povećati od prošlogodišnjih 4,88 biliona dolara do dobrih 6,43 biliona dolara do 2050. godine, održavajući se kao jedna od najvažnijih ekonomskih snaga sveta, koju će u narednih nekoliko decenija premašiti samo Indija.\nIzgleda da će Indija u budućnosti preuzeti treće mesto od Japana. Sa porastom stanovništva do neverovatnih razmera, sa današnjih 1,35 milijardi na 1,6 milijardi do 2050. godine Indija će nadmašiti Kinu, koja je na prvom mestu po broju stanovnika danas. Ekonomski gledano, očekuje se da Indija skoro učetvorostruči svoj sadašnji BDP od 2,43 biliona dolara i dostigne neverovatnih 8,17 biliona dolara. Način na koji se očekuje da se to desi jeste kombinacija brzih razvojnih sektora, ogromne radne snage i implementacije savremenih tehnologija.\nNije čudno što će Kina uskoro vladati svetom sa ekonomskog gledišta. Prema rečima stručnjaka, njihovi napori da održe stabilan broj stanovništva kroz politiku jednog deteta i potpuno modernizovano društvo će ih dovesti tamo.\nOčekuje se da će Kina uskoro integrisati region Hong Konga i Makaa u svoju ekonomiju, što će do 2050. godine doneti porast njenog BDP-a do masovnih 25,33 biliona dolara, što je više nego dvostruko od današnjih 11,93 biliona, čineći Kinu najvećom svetskom ekonomskom silom tokom narednih decenija.\nOTKRIVAMO Kinezi nam grade još jedan most u Beogradu\nMost na Dunavu kod Vinče sa pristupnim putevima i prugom koštaće oko 470 miliona evra, a Kinezi su već u igri za finansiranje ovog velikog projekta.


Samoubistvo u Goraždu: Hašim Redžić aktivirao ručnu bombu – Haber.ba\nŠtićenik Doma za stare i iznemogle osobe u Goraždu Hašim Redžić (89) jučer oko 12.40 sati počinio je samoubistvo aktiviranjem ručne bombe u kupatilu ove ustanove.\nHašim Redžić - Avaz.ba\nUposlenici su u šoku i nevjerici, jer radilo se o jednom od omiljenih stanara Doma, učesniku narodnooslobodilačkog rata, prvoborcu sa Sutjeske.\n“Sinoć smo bili ovdje, na skromnoj svečanosti povodom novogodišnjih praznika, jutros mu čestitali Novu godinu, tako da nas je ovo šokiralo. Žao nam je, jer radi se o čovjeku koji je bio historija, tako da smo potreseni kao da nam je bio član porodice”, kazao je jučer direktor Doma za stare i iznemogle osobe Safet Bajrović.\n“Prema informacijama koje imamo u ovom trenutku, Redžić je sačekao da ostali izađu iz kupatila, troje je bilo s njim u sobi, ušao je unutra i aktivirao bombu. Nije bilo nikakvih indicija da će počiniti takvo nešto, a kako nema sumnji da se radi o krivičnom djelu, obdukcija neće biti naložena”, kaže Bilajac.\nPožalio nam se da je bio bolestan tri dana, da se plaši infarkta, a rukovodstvu ustanove zahvalio je na organizaciji ovakvih aktivnosti koje starije osobe probude iz svakodnevice. Redžić se kao dječak priključio partizanima, preživio i ofanzivu na Sutjesci, a u posljednjem ratu izbjegao je iz Rogatice, gdje je do tada živio, prenosi “Avaz“…\nTeme:Goražde, Hašim Redžić, samoubistvo


UDRUŽENJE PENZIONERA MAGLAJ : U PROŠLOJ GODINI UMRLO JE 113 ČLANOVA - ZOS radio\nProteklu godinu u Udruženju penzionera Maglaj ocjenjuju izuzetno teškom. “Poplave su pogoršale ionako težak položaj naših članova, kao i sve teža socio-ekonomska situacija u zemlji. U prošloj godini umrlo je 113 penzionera, naših članova”, ocjenjuju u Udruženju.\n“Od svojih godišnjih prihoda koji iznose blizu 50 hiljada KM, 80% se podijeli članovima kroz razne vidove pomoći. Porodicama umrlih penzionera isplatili smo po 200 KM uz skromne hedije, a 244 bolesnih penzionera dobilo je po 50 KM. Za nekoliko članova obezbijedili smo i besplatno banjsko liječenje. Sve je isplaćeno od sredstava koje Udruženje dobije za članarinu“, naglašava Mustafa Buljubašić, predsjednik Udruženja penzionera.\nNezadovoljni finansijskom podruškom iz općinskog budžeta\nU Udruženju ističu da su nezadovoljni finansijskom podrškom iz općinskog budžeta, a kao dobre primjere navode one iz okruženja. “Za rad udruženja u prošloj godini iz općinskog budžeta dobili smo samo 7.200 KM. Kao vijećnik u Općinskom vijeću izborio sam se da Vijeće usvoji i stavku pomoći ugroženim i bolesnim penzionerima, a od toga nismo dobili ni marku od usvojenih 5.000 KM“, dodaje Buljubašić i naglašava da Udruženje penzionera iz Tešnja od općine dobija 3.000 KM mjesečno samo za rad, a zavidovićko značajna sredstva za liječenje i nabavku lijekova za svoje članove.\nOd trenutnih aktivnosti, u Udruženju je počeo upis zainteresovanih za nabavku ogrjeva za ovu godinu, što će se plaćati na više mjesečnih rata. “Prošle godine za naše članove obezbijedili smo 300 tona uglja i 200 metara drveta, a sve isporučene količine uredno su plaćene dobavljačima“, dodao je Buljubašić.\nOd 3.200 penzionera koliko ih ima na maglajskoj općini, njih 2.050 su članovu Udruženja.


Šta se dešava kada nova ID kartica mora da se izda hitno? - Yellow Pages\nŠta se dešava kada nova ID kartica mora da se izda hitno?\nKada bismo morali da izdvojimo jednu od najčešćih rečenica koju savremeni čovek izgovara, verovatno bi to bila: “Nemam vremena!”. Nju smo i sami nebrojeno puta izgovorili. Sve je usmereno ka tome kako da što bolje iskoristimo vreme, kako da ga uštedimo, kako da rasporedimo.\nKoliko je dinamična naša svakodnevica, toliko je dinamično svako uspešno poslovanje. Dobra organizacija i ušteda vremena postaju parametri koji u tome imaju ključnu ulogu.\nID kartice – još jedna stavka za dobru organizaciju.\nAko vaša kompanija koristi sistem za evidenciju radnika ili vaše poslovanje zahteva preciznu kontrolu pristupa, plastične ID kartice postaju neophodna stavka. Potpuno ste svesni koliko jedan naizgled sitan detalj može da doprinese opštoj organizaciji cele kompanije.\nID kartice omogućuju da jasno vidite koliko vremena zaposleni efikasno provode na radnom mestu, a pomažu i da se kod zaposlenih pojača osećaj odgovornosti i pripadanja istom timu. Njihovom upotrebom poboljšava se i komunikacija među zaposlenima i klijentima, jer klijenti, bez nepotrebnog lutanja, tačno znaju kome da se obrate tražeći neku informaciju.\nSve ovo utiče na dobar imidž kompanije, jer ovakav odnos prema poslovanju ostavlja utisak organizovane i odgovorne firme, koji vas preporučuje i drugima kao pouzdanog saradnika.\nšta se dešava kada su vam često potrebne nove ID kartice, a intenzitet vašeg posla ne može da sačeka ni najbržeg dobavljača kartica, nego nova ID kartica mora da se izda hitno?\nštampač zbog svojih karakteristika pokazao se kao efikasno rešenje. Pomoću njega štedite vreme i novac, jer kartice možete da štampate na licu mesta, kad god je to potrebno. Njegovom upotrebom svaka promena podataka ili dizajna kartice je mnogo lakša, što vam pruža i veliku fleksibilnost.\nOvaj izuzetno brz štampač dizajniran je da bude praktičan i jednostavan za korišćenje. Njegove dimenzije prilagođene su upotrebi u kancelarijskom prostoru. Štampa kartice je visoke rezolucije, tako da su podaci na kartici jasni i čitljivi; a fotografije precizne i čiste.\nPrimacy ima široku mogućnost nadogradnje – od laminator jedinice koja omogućuje štampanje hologramske zaštite, do inkodiranja magnetnih i RFID kartica. Ovo čini Primacy idealnim za štampanje personalizovanih kartica i kad je reč o jednostavnim ID rešenjima, ali i kad su u pitanju kartice sa visokim sigurnosnim zahtevima.\nViše informacija o mogućnostima ovih proizvoda možete saznati na sajtu ili pozivom na broj 011 4141540.\nsource: Cards Print\nLINX MOTO RIDER SCOOTER MIX 2T\nAdvokatska pravna pomoć\nLINX MOTO RIDER SUPER SYNT 4T\nLINX MOTO RIDER TOP RACING 2T


Odbijena apelacija Momira i Petra Tasića, osuđenih za zločine u Višegradu | Krupljani.BA\nUstavni sud Bosne i Hercegovine odbio je kao neosnovanu apelaciju Momira i Petra Tasića koji su osuđeni na ukupno 19 godina zatvora za zločin protiv čovječnosti počinjen u junu 1992. godine na području Višegrada, prenosi BIRN.\nSud Bosne i Hercegovine osudio je pravosnažno Momira Tasića na 14, a Petra Tasića na pet godina zatvora.\nApelaciju su podnijeli njihovi advokati Nenad Rubež, branilac Momira Tasića i Petko Pavlović, branilac Petra Tasića zbog povrede prava na pravično suđenje.\n“Ustavni sud zaključuje da nema povrede prava na pravično suđenje kada su osporene presude obrazložene i jasne, kada način na koji je utvrđeno činjenično stanje i izvršena ocjena dokaza ne odaje utisak proizvoljnosti, kada ništa ne upućuje na povredu prava na pravičan postupak u cjelini, te kada odluka nije zasnovana na nezakonitim dokazima niti je apelantima uskraćeno pravo na odbranu”, navodi se u odluci donesenoj i objavljenoj 12. januara 2021. godine.\nPrvostepenom presudom Suda BiH od 6. septembra 2018. godine Momir Tasić je osuđen na 14 godina zatvora zbog prisilnog nestanka civila, kao i za silovanje, a Petar Tasić na deset godina zbog odvođenja bošnjačkih civila. Istom presudom Mirko Tasić je oslobođen optužbi.\nPrvostepeno vijeće je utvrdilo da su oštećeni bili civili, a optuženi pripadnici Višegradske brigade Vojske Republike Srpske (VRS), što Odbrane nisu osporavale.\nMomir i Petar Tasić su osuđeni da su, kao saizvršioci, izvršili progon bošnjačkog civilnog stanovništva učestvujući u prisilnom nestanku civila, dok je Momir Tasić proglašen krivim i za silovanje P-1, kojoj je presudom obavezan isplatiti 25.000 konvertibilnih maraka (KM) na ime nematerijalne štete.\nNa prvostepenu presudu žalbe su uložile Odbrane tražeći ukidanje presude, dok je Tužilaštvo BiH tražilo potvrđivanje prvostepene presude ne uloživši žalbu na dio presude kojom je Mirko Tasić oslobođen optužbe, čime je ona postala pravosnažna.\nApelaciono vijeće Suda BiH je 31. januara 2019. potvrdilo četrnaestogodišnju kaznu Momiru Tasiću, a za pet godina smanjila je kaznu Petru Tasiću, dok je u ostalom dijelu prvostepena presuda potvrđena.


Stevanović: Posle praznika očekujemo rast broja zaraženih, poslednjih dana sve više obolelih s težom kliničkom slikom | Insajder\nStevanović: Posle praznika očekujemo rast broja zaraženih, poslednjih dana sve više obolelih s težom kliničkom slikom\nStevanović je rekao da su lekari zabrinuti za dalji razvoj situacije.\n"Mi smo imali trend opadanja broja obolelih i ono što je možda značajnije opadanje broja ljudi na bolnikom lečenju. Zahvaljujući tome jedan dobar deo sistema van Beograd je počeo da se vraća u nekovid sistem", rekao je on.\nStevanović je rekao da lekare brinu posledice na duže staze.\n"Mislim na narednih nekoliko dana ili nedelju dana, jeste što je jedan broj inficiranih osoba ima jasne konekcije s da kažemo slobodnim aktivnostima, zimovanjima, boravcima na planini, boravcima u ugostiteljskim objektima, na sportskim manifestacijama kao učesnici", rekao je i zaključio da disciplina opada.\n"Znam da je svim građanima dosta kovida i dosta restritivnih mera, to traje već godinu dana. Činjenica je da to traje godinu dana i ljudima koji su u kovid sistemu i koji se aktivno zalažu i koji se maksimalno trude preko svih granica ljudskih mogućnosti da pomognu svakom pacijentu", naveo je.\nKako je ocenio, situacija je na prelomu, da vidimo da li će broj nastaviti da raste ili ćemo uspeti da se stabilizujemo što zavisi od svih nas.\nOn je zamolio sve građane koji žele da se vakcnišu i koji su pristupili vakcinaciji da zapamte da prva primljena doza vakcine na garantuje zaštitu.\n"Potrebno je da se prime obe vakcine i da posle toga prođe deset do 15 dana da možemo da se smatramo imunizovanim i adekvatno zaštićenim. Imamo i pacijente koji su se inficirali između prve i druge doze. To nije infekcija koja je posledica vakcinacije već pokupljena usput jer vakcini nije dato dovoljno vremena da odradi šta treba", naveo je Stevanović.\nOn je sve koji nameravaju da iskoriste dane praznika zamolio da se pridržavaju maksimalno mera, pogotovo ako se ide na mesta okupljanja kao što su zimovališta ili skijališta, sportske aktivnosti.\n"Za ljude u kovid sistemu praznika nema i dalje rade pod punim opterećenjem, a u trijažnim centrima su smene duplirane jer se očekuje veći broj obolelih", naveo je on i apelovao da se poštuju mere i da se "da vreme vakcinaciji".


Republika Srpska | Belle Amie\n[VIDEO] Delegacija Republike Srpske u Nišu\n07. 09. 2019 0\nDelegacija Republike Srbske boravila je u Nišu povodom obeležavanja “Dana Srpske u Srbiji”. Tim povodom večeras će u niškom Narodnom pozorištu biti prikazana predstava “Kokoška” u izvođen...\nPredsednik Vlade Republike Srbije Aleksandar Vučić uputio je čestitke Miloradu Dodiku na izboru za predsednika Republike Srpske. „U ime Vlade Republike Srbije i u svoje ime upućujem vam srdačne česti...\nHaški kažnjenik i nekadašnji visoki zvaničnik Repubike Srpske i Bosne i Hercegovine Krajišnik stigao je večeras na Pale gde ga je dočekalo nekoliko hiljada ljudi. Krajišnik je u Banjaluku doputovao s...\nNa današnji dan 1995. godine počelo je NATO bombardovanje Republike Srpske koje je trajalo do 14. septembra i u kome je ubijeno više od stotinu civila. Na položaje Vojske Republike Srpske NATO avijac...


»Izbjeglice u Sibir, dobro i Evropi i Rusiji« | Republika Srpska\nНасловна Вијести »Izbjeglice u Sibir, dobro i Evropi i Rusiji«\n»Izbjeglice u Sibir, dobro i Evropi i Rusiji«\nKako broj izbjeglica koji pristižu u Evropu raste, različite evropske partije i politički predstavnici predložili su gdje bi oni mogli da budu i smješteni.\nIako su skloništa i privremena prihvatilišta izgrađena širom Evrope, pojedini političari dali su i neke „nesvakidašnje“ prijedloge, piše „Raša tudej“.\nNorveška partija Zelenih želi da izbjeglice budu smještene na norveški arhipelag Svalbard, koji se nalazi na krajnjem sjeveru, u blizini Arktika. Na toj teritoriji živi oko 2.600 ljudi. Međutim, ekonomija je u stalnom padu, a industrija uglja „na izdisaju“.\nPredstavnik Zelenih na ovom arhipelagu Espen Klungset Rotevat je naveo da bi dovođenje ljudi imalo značaja za poslovni sektor.\nSa druge strane, američki predavač i urednik magazina „Progres report“ Fred Foldvari došao je na drugu ideju. On je naveo da je ruski Sibir „pogodno mjesto za smještaj izbjeglica sa Bliskog istoka“.\nKako je on naveo, ukoliko izbjeglice budu smeštene tamo, to će biti „dvostruki dobitak“, smanjiće se pritisak na ostatak Evrope, a pružiće pomoć ruskim najudaljenijim područjima.\nPoljska, koja je pretrpjela ogromne gubitke u Drugom svjetskom ratu, nedavno je pokrenula istragu povodom napisa o rekonstrukciji bivšeg koncentracionog logora – Aušvica. Tekst je postavljen na Fejsbuk nalogu kanala TV N24, a neki od komentatora su predlagali slanje izbjeglica u bivše logore.\nKako navodi „Raša tudej“, problem korišćenja nacističkih kampova, u bilo koje svrhe, ostaje veoma osjetljivo pitanje za Evropu.\nTakođe, postoje predlozi koji navode da su mediteranska ostrva između Grčke i Italije pogodno mjesto za tražioce azila.\nIdeja je potekla od egipatskog milijardera Nagiba Savirsa koji, navodno, namjerava da kupi jednu od lokacija na kojoj će biti smještene izbjeglice. Kako je on napisao na Tviteru, Grčka ili Italija bi mu prodale ostrvo na kojem bi „izgradio novu državu za izbjeglice“.


BANSKI DVOR: Otvoren peti “Imperativ”, regionalni festival književnosti | Banjaluka.net\nU Koncertnoj dvorani Kulturnog centra Banski dvor u Banjaluci otvoren je peti regionalni festival književnosti “Imperativ”.\nProgramom “Note i slova” banjalučkoj publici predstavio se muzičar, pjesnik i slikar Nenad Marić, široj javnosti poznatiji kao Kralj Čačka.\nPokrovitelji ovogodišnjeg festivala su Ministarstvo prosvjete i kulture Republike Srpske, Grad Banjaluka i Američka ambasada u BiH.\nMinistar prosvjete i kulture Republike Srpske Natalija Trivić izjavila je da regionalni festival književnosti “Imperativ”, koji je večeras otvoren u Banjaluci, u potpunosti opravdava podršku, da su susreti književnika iz Srpske i regiona veoma važni, te da će ova saradnje iznjedriti ono najbolje u književnosti.\n“Ovaj festival ima neku specifičnu notu, a to je da je i više od klasičnog festivala književnosti. On uključuje i druge segmente umjetnosti kao što su muzika i likovna umjetnost, tako da učesnici pokušavaju da dopru do publike na drugačiji način, posebno imajući u vidu mlađe čitaoce i konzumente kulture”, rekla je Trivićeva novinarima u Banjaluci.\nDirektor banjalučke Kancelarije Ambasade SAD u BiH Brijana Pauers rekla je da je ponosna što je ova kancelarija drugu godinu zaredom jedan od sponzora festivala “Imperativ”.\nOna je naglasila da je jedan od posebnih aspekata festivala i momenat koji se odnosi na američku književnost, ali i to što dovodi pisce, čitaoce, kritičare i izdavače iz cijelog regiona.\nPauersova je navela da se raduje festivalu i svemu što doprinosi na svoj način slobodi izražavanja, razvoju kritičkog mišljenja kod mladih i kulturi čitanja.\nPortparol festivala Aleksandra Madžar rekla je da ljudi žele da čuju živu riječ i druže se sa autorima, ističući da je za pet godina festivala napravljeno mjesto susreta pisaca, izdavača, pjesnika i distributera.\nOna je naglasila da je u fokusu ovogodišnjeg festivala muzika, te da će nastupom Kralja Čačka na otvaranju biti zaokružena jedna priča.\nKantautor, slikar i pjesnik Nenad Marić, poznatiji kao Kralj Čačka, rekao je da je svaki događaj koji nosi bilo šta od kulture, književnosti i umjetnosti generalno potreban ovom podneblju i njegovim ljudima.\n“Pozitivno je ovo što se dešava i moje prisustvo je podrška tome”, naveo je Marić.\nPeti regionalni festival književnosti “Imperativ” trajaće do 31. maja u Banskom dvoru u organizaciji Udruženja za promociju i popularizaciju književnosti “Imperativ”, a pod pokroviteljstvom Ministarstva prosvjete i kulture Republike Srpske.\nFestival će okupiti više od 30 značajnih domaćih i regionalnih pisaca čiji će rad biti predstavljen kroz sedam programskih sadržaja\nDETALJI: Jelena Karleuša i Duško Tošić se dogovorili o alimentaciji\nMILJENICA REGIONALNE PUBLIKE NA “BANJA LUKA FESTU”: Koncert Josipe Lisac 7. jula\nPočinju “Dani Petrićevca”: Bogat kulturni i sportski program i za kraj koncert Amadeus benda\n“BANJALUČKA PUBLIKA JE FENOMENALNA”: Bajaga najavio večerašnji koncert na Kastelu\nZBOG LOŠEG VREMENA: Koncert “Vrapčića” odgođen za srijedu\nRAZVODE SE KARLEUŠA I TOŠIĆ: “Duško sebe više ne vidi kao dio naše porodice”\nSPEKTAKL NA TVRĐAVI KASTEL: Bajaga i Instruktori otvaraju „Banja Luka Fest“\nOtvorena manifestacija “Banjalučko ljeto”


Mapiranje ševarskog trstenjaka u proleće 2018. i 2019. godini\nTokom terenskih radova obišli smo ukupno 10 potencijalnih vodenih staništa, gde smo pretpostavljali prisutnost ove ševarskog trstenjaka (Acrocephalus melanopogon) u severo-zapadnoj Bačkoj (vidi mapu). Terenski obilasci i radovi su izvršeni u vremenskom periodu od sredine marta do kraja juna. U ovom vremensko periodu markirali smo odrasle i juvenilne jedinke na ukupno tri lokaliteta tokom ranojutarnjih časova. U 2018. godini registrovali smo gnežđenje na Bari Jezero, i na starom ribnjaku kod Riđice, dok u 2019. godini gnežđenje je bilo isto zabeleženo na bivšem ribnjaku kod Riđice i na Ludaškom jezeru. U 2018. godini ova vrsta je imala četiri teritorije i na Bari Jezero, dok zbog manka vode, zbog sužnog perioda, u 2019. godini nismo našli revirne ptice.\nU 2018. godinie na Ludaškom jezeru registrovali smo 12 gnezdećih parova, dok na ribnjaku kod Riđice taj broje je iznosio svega dva para. U 2019. godini broj parova na Ludašu je iznosio 14, dok na rbnjaku kod Riđice četiri. Ovi podaci utiču na to da pevajući mužjak ne znači gnežđenje, pa čak i u kasnijem periodu, u aprilu.Tokom markiranja primeraka, uzimani su i biometrijski podaci, poput, mase, dužine, krila, trećeg primarnog, kljuna, tarsusa, repa. Ovi podaci su nam potrebni da bi mogli uraditi relaciju telesnih karakteristka i vegetacione strukture.\nOdsustvo ove vrste sa drugih lokacija se može obrazložiti zbog više faktora. Naprimer, nizak vodostaj, česta i učestala fluktuacija nivoa vode, paljenje trske, nasipavanje stanista, kombinacija vegetacije nije odgovarajuća.


Rešenje za problem medijskog klijentelizma je alternativna scena | #stavulice\nstav ulice • Uncategorized\nUčesnici tribine “Novinar izmedju plate i solidarnosti” u Novom Sadu složili su se večeras da je kršenje novinarskog kodeksa u Srbiji dobilo tolike razmere, da rešenje tog problema jedino može biti kreiranje alternativne medijske scene.\nNovinar Dinko Gruhinjić rekao je da borba protiv klijentelizma u tabloidima i drugim medijima u Srbiji treba da krene od samih novinara, da se oni zapitaju “šta je to što će uraditi da bi zaustavili sunovrat profesije”.\n“Treba da se organizujemo i da pokažemo da možemo da funkcionešimo kroz neku vrstu alternativne medijske scene, a ovakve incijative već se javljaju, jer kada pobrojimo medije koji svoj posao rade časno, shvatamo da nas zapravo ima, ali da smo raštkani i da nam je potrebna platforma za saradnju”, kazao je on.\nDodao je da klijentelizam u medijima danas predstavlja “najmaligniji oblik korupcije” jer te prakse nisu zabranjene, te je da konzumentima medija potrebno objasniti da zahvaljujući njemu dobijaju samo one informacije koje “odgovaraju centrima moći, bilo da su to politički ili ekonomski”.\nOna je ukazala da je u Srbiji potrebna veća solidarnost medju novinarima, te da se novinarima ne mogu nazvati oni koji i dalje pišu za tabloide koji svakodnevno krše sva pravila profesije, pa čak i dovode u opasnost novinare i osobe koje targetiraju kao “protivnike i kritičare vlasti”.\nBivša novinarka Radio televizije Vojvodina Radmila Leovac, koja je nagradjana kao najbolja mlada novinarka 2016. godine, rekla je da za novinarsku profesiju veliki problem predstavljaju i “mizerne plate”, kao i cenzura i autocenzura – direktna posledica klijentelizma.\nTribina “Novinar izmedju plate i solidarnosti” održana je u okviru projekta Media Circle, koji sprovode Nezavisno društvo novinara Vojvodine i Vojvodjanski gradjanski centar, a u saradnji sa Komitetom pravnika za ljudska prava YUCOM i Forumom studenata novinarstva Evrope u Srbiji.


ZSO tema sutrašnjeg dijaloga Beograda i Prištine - 26.01.2016, Sputnik Srbija\nDijalog Beograda i Prištine biće nastavljen 27. januara sastankom srpskog premijera Aleksandra Vučića i kosovskog premijera Ise Mustafe, saopšteno je u Briselu... 26.01.2016, Sputnik Srbija\npolitika, vesti, beograd, priština, brisel, aleksandar vučić, isa mustafa\n08:48 26.01.2016 (Osveženo: 08:52 26.01.2016)\nDijalog Beograda i Prištine biće nastavljen 27. januara sastankom srpskog premijera Aleksandra Vučića i kosovskog premijera Ise Mustafe, saopšteno je u Briselu, a za Beograd glavna tema je sprovođenje sporazuma o Zajednici srpskih opština.\nDijalog na najvišem nivou će biti vođen uz posredovanje visoke predstavnice EU za spoljnu politiku i bezbednost Federike Mogerini, objavljeno je na sajtu evropske službe za spoljno delovanje (EEAS).\nU kabinetu premijera Srbije potvrđeno je da će Vučić učestovati u dijalogu 27. januara.\n19 Januar 2016, 16:35\nPremijer Vučić je početkom meseca procenio da Srbiju očekuju teški razgovori sa Prištinom, ali da problemi moraju da se rešavaju jer je to i u interesu Srba na Kosovu i Metohiji, ali i Albanaca.\nKosovski premijer Mustafa takođe je danas potvrdio učešće, iako je nedeljama pre toga nastojao da dolazak u Brisel uslovi nekim ustupcima.\nIz kancelarije Federike Mogerini najavljuju da će na sastanku dve strane razmotriti primenu postojećih sporazuma i razgovarati o daljim koracima u okviru dijaloga.\nDirektor Kancelarije za Kosovo i Metohiju Marko Đurić izjavio je da će glavna tema sledećeg sastanka predstavnika Beograda i Prištine u Briselu biti sprovođenje dogovora o Zajednici srpskih opština (ZSO).\nĐurić je rekao da je za Beograd na predstojećim razgovorima u Briselu tema svih tema sprovođenje sporazuma o ZSO i da mora biti doneta izvršna uredba o osnivanju zajednice na način na koji je dogovoreno 25. avgusta prošle godine.\nOn je kazao da će uz ZSO na dnevnom redu razgovora u Briselu nužno biti i vladavina prava — uključujući i pravo na fer suđenje Oliveru Ivanoviću za koje je ocenio da je izostalo u dosadašnjem procesu.


Kompanija Discovery najavljuje projekat C.A.T.\nOct 22, 2016 Discovery\nKompanija Discovery Communications najavila je istorijsko partnerstvo sa Svetskim fondom za zaštitu divljih životinja (WWF), kroz koje će finansirati i podržati očuvanje skoro jednog miliona ari zaštićenog staništa u Indiji i Butanu, u cilju zaštite i povećanja populacije divljih tigrova na ovom području.\n“Globalni pokret za zaštitu tigrova postao je bogatiji za još milion ari”, izjavio je David Zaslav, predsednik i generalni direktor kompanije Discovery Communications.\n“Discovery je kompanija koja više od 30 godina snima serijale u svim delovima sveta, dokumentujući i upoznajući publiku da lepotama i sjajem naše planete. Nažalost, naše kamere su zabeležile i veoma loše stanje u kom se nalazi naša planeta i životinje koje je naseljavaju. Zbog toga smo spremni da danas učinimo hrabar korak, izvan objektiva kamere, kako bismo zaštitili jednu od naših najfascinantnijih i najugroženijih vrsta. Nećemo dozvoliti da ove prelepe životinje nestanu sa lica Zemlje. Kroz naše globalne brendove nastavićemo da promovišemo ovu ideju, sa ciljem da se populacija divljih tigrova udvostruči do 2022. godine.”\nSamo u poslednjem veku broj divljih tigrova je opao za neverovatnih 96%. Danas na planeti postoji manje od 4.000 ovih životinja, a uzrok tome su gubitak staništa i sveprisutan krivolov. Ukoliko im se omogući dovoljno prostora, hrane i zaštita od krivolova, populacija tigrova se može oporaviti.\nPod pokroviteljstvom kompanije Discovery i Svetskog fonda za zaštitu divljih životinja, koji sarađuje sa vladama Indije i Butana, rendžerima je omogućeno da na lakši način prate zdravlje tigrova i prikupljaju bitne informacije o njima, da preduzimaju dodatne mere u borbi protiv krivolova, kao i da održavaju stanište kako bi omogućili lakše kretanje svih divljih životinja.\nNapor za povećanje broja tigrova, vrste koja se nalazi na vrhu lanca ishrane, utiče i na zaštitu drugih ugroženih vrsta i obezbeđuje zdrav ekosistem širom staništa. Za više informacija o projektu C.A.T. posetite stranicu discovery.com/projectCAT\nOsim pokroviteljstva za stanište, kompanija Discovery će upotrebiti svoje kreativne kapacitete i globalne platforme koje broje i do 3 milijarde gledalaca širom sveta, kako bi promovisala Tx2 napore Svetskog fonda za zaštitu divljih životinja, koji su počeli 2010. godine u cilju udvostručavanja populacije divljih tigrova širom sveta do 2022. godine – godine Tigra.\nKompanija Discovery će kreirati sadržaj u vezi sa projektom C.A.T. kako bi podigla svest i podstakla gledaoce širom sveta da se uključe u akcije podrške divljim tigrovima.\nOvim projektom, kompanija Discovery u saradnji sa Orlandom fon Ajnzidlom (Orlando von Einsiedel), Oskarom nominovanim rediteljem filma VIRUNGA, počinje snimanje serijala posvećenog tigrovima koji će biti emitovan na Discovery kanalima 2018. godine.\nNapori Svetskog fonda za zaštitu divljih životinja uključuju očuvanje dodatnih staništa tigrova širom 13 zemalja, uz rigorozne naučne analize i nadgledanje tigrova i njihovog plena, kao i zalaganje za podizanje svesti o očuvanju tigrova i sprečavanju ilegalne trgovine životinjama širom sveta.\n“Populacija tigrova je u usponu prvi put u ovom veku”, izjavio je Karter Roberts (Carter Roberts) predsednik i generalni direktor Svetskog fonda za zaštitu divljih životinja. “Ovi brojevi odražavaju neverovatnu posvećenost regionalnih lidera i vodećih filantropa u povećavanju broja tigrova u divljini. Potrebno nam je mnogo više od pokreta kako bismo postigli ove ciljeve. Predanost kompanije Discovery i njen globalni domet mogu u velikoj meri da inspirišu ostale da se pridruže ovoj akciji.”\nKompanija Miele proizvela milionitu rernu na paru


Moć pregovaranja - Beba Bajalski: knjiga | KorisnaKnjiga.com\nAutorka je priznati specijalista za međunarodne razgovore, pregovore i poslovne sporazume koja je u ovom delu razvila i predstavila svoj sopstveni konsultantski posao za pregovore, u koji spadaju edukacija i personalne konsultacije sa akcentom na veštini komunikacije.\nSfera moći procesa pregovaranja u istoimenoj knjizi Bebe Bajalski pronalazi svoju neposrednu aplikaciju u gotovo svim životnim i profesionalnim situacijama. Posebno je zanimljiv aspekt primene etike u oblasti poslovnih, političkih i svakodnevnih životnih pregovora kojima se cenjena autorka bavi. Ona sa pravom ističe da se problemi većma pojavljuju zbog prisutnog jaza koji nastaje usled nesuglasja između ličnih vrednosti pojedinca i stavova kompanija, a u politici i stavova različitih država.\nAutorka kroz proučavanje moći u procesu pregovaranja, ali i etike u neposrednoj poslovnoj komunikaciji i poslovnim pregovorima iznosi niz indikativnih i vrednosnih sudova, koji kao bazu imaju ljudske težnje i interese. Kontinuirano ispitujući potencijal moći u procesu pregovaranja, na krajnje pragmatičan način proučavaju se pregovaračke pozicije u kojima se nalaze najrazličitiji akteri kako u tržišnom poslovanju tako i na savremenoj političkoj sceni. Predano se bavi ovom problematikom i kad su u pitanju određene interesne grupacije u odnosu na celokupno javno mnjenje.\nPrvo poglavlje Moć\nDrugo poglavlje Pregovori - najkomplikovanija vrsta komunikacije\nTreće poglavlje Pregovarač\nČetvrto poglavlje Moć u procesu pregovaranja\nPeto poglavlje Faktori za pozitivan ishod pregovora


SOS Dečija sela Srbija – 10 godina stvaramo i pomažemo porodice | SOS Dečija sela Srbija\nPovodom obeležavanja desetogodišnjice rada svog prvog i najvažnijeg programa SOS Dečijeg sela Kraljevo – Centra za porodični smeštaj dece bez roditeljskog staranja i mreže SOS hraniteljskih porodica, Fondaciju SOS Dečija sela Srbija posetio je predsednik generalne skupštine internacionalne organizacije SOS Dečijih sela gospodin Sidarta Kaul. Zajedno sa regionalnim direktorom gospodinom Damirom Ćorićem i nacionalnom direktorkom gospodjom Vesnom Mraković-Jokanović, obišao je sve programe Fondacije u Srbiji, a centralna proslava održana je u Kraljevu.\nPredsednik Kaul sastao se sa predsednikom Republike Srbije, gospodinom Tomislavom Nikolićem.\nPredsednik Nikolić je istakao da građani Srbije veliku pažnju posvećuju podizanju i vaspitanju dece i da postoji gotovo kultni odnos prema porodici.\n“Nažalost, trka za novcem, karijerom i konstantna neizvesnost se odražava i na porodicu”, naglasio je Nikolić i dodao da je odlazak mladih u inostranstvo i porast razvedenih brakova doveo do krize u porodici.\n“Ekonomska kriza se snažno odrazila na mlade i država se trudi koliko može da pomogne, ali to često nije dovoljno. “Dečije selo” u Kraljevu, koje je deo organizacije “SOS Dečja sela”, se stara o nezbrinutoj deci inkluzivan način i to je veoma pohvalna inicijativa”, rekao je Nikolić.\nPredsednik Srbije je reko da je to dobar primer u koji bi trebalo uključiti i druge lokalne samouprave.\nPredsednik Sidarta Kaul je rekao da se SOS organizacija stara o preko milion dece širom sveta. “Ekonomska kriza je uzela danak u najranjivijoj populaciji i broj dece bez roditeljskog staranja širom sveta je u porastu”, naglasio je Kaul.\nOn je dodao da Zajednica mladih SOS Dečijeg sela u Kraljevu, čiju je novu kuću otvorio predsednik Nikolić 2012. godine, veoma uspešan program podrške mladima u osamostaljivanju, i da problemi mladih sa kojima se Srbija suočava predstavljaju globalni fenomen.\n“Mi se trudimo da naučimo decu da poštuju svoje vrednosti i kulturu, ali isto tako da poštuju druge i učimo decu da je svaki oblik nasilja neprihvatljiv”, naglasio je gospodine Kaul i zahvalio predsedniku Nikoliću na svemu što je učinio u realizaciji projekta.\nVesna Mrakovic-Jokanović, direktor Fondacije SOS Dečija sela Srbija, upoznala je predsednika Nikolića i sa drugim SOS programima u Srbiji, Centrima za podršku porodicama u riziku od izdvajanja dece u Nišu, Lazarevcu i Obrenovcu, radu programa pomoći najugroženijim porodicama posle poplava i istakla dobru saradnju od strane lokalnih zajednica u kojima se realizuju ove aktivnosti i njihovog učesća u finansiranju usluga socijalne zaštite za najugroženiju decu i porodice. Predsedniku Nikoliću uručeni su skromni pokloni – fotografija sa mladima i teglice slatkog od visanja koje su mladi sami napravili.\nU tesktu korišćen materijal RTS, Agencije Tanjug i Službe za saradnju sa medijima Predsenika RS.\nKraljevo, 22. Jun 2015. – SOS Dečije selo Kraljevo je u proteklih 10 godina pružilo novi, topli dom za 124 mališana iz cele Srbije.\nJubilej je obeležen proslavom u sali Kvart, u Kraljevu, u prisustvu predstavnika lokalne zajednice, državnih institucija i vladinih i nevladinih organizacija, brojnih prijatelja, saradnika i donatora iz cele Srbije kao i predstavnika SOS organizacija iz Nemačke, Albanije, Bugarske, Bosne i Hercegovine, Hrvatske, Makedonije i sa Kosova.\nGoste je u ime Fondacije SOS Dečija sela Srbija pozdravila predsednica Nevena Čalovska Hercog, čestitke za uspešan rad preneli su, u ime Predsednika Republike, njegov savetnik gospodin Predrag Mikić, a u ime gradjana Kraljeva, gradonačelnik Tomisla Ilić.\n,,Naša vizija je da svako dete raste u porodici, okruženo sigurnošću, ljubavlju i šansom da ostvari sve svoje potencijale. Već deset godina stvaramo alternativne, hraniteljske porodice u kojima se SOS majke brinu o deci koja nisu imala sreću da rastu sa biološkim roditeljima. Ponosi smo na njihove uspehe, na naše studente, one koji su zasnovali svoje porodice i podarili nam 6 SOS unučadi, na sve naše mlade koji se bore za svoje mesto pod suncem. Obezbediti im posao i šansu za samostalan život ostaje naš najveći i najteži izazov“, kazala je Vesna Mraković-Jokanović, nacionalni direktor Fondacije SOS Dečija sela Srbija i dodala: ,, Ponosni smo na sve naše kolege: SOS majke, tete, edukatore, clanove stručnog i administrativnog tima SOS Dečijeg sela i drugih programa, koji su u osmeh naše dece ugradili ne samo svoje znanje i rad, već i deo svojih života i roditeljske ljubavi i brige. Ovo je i prilika da se zahvalimo svima koji su nam pomagali, na različite načine, svih ovih godina, ulazući u najsigurniju investiciju – našu decu i budućnost, i tim povodom smo dodelili 10 plaketa najistaknutijim pojedincima, organizacijama i kompanijama, a posebno bih izdvojila MK Grupu, koja je izgradila kuću za našu Zajednicu mladih vrednu 170.000 evra, Grad Kraljevo i Centar za socijalni rad Kraljevo“.\nPrilog RTS-a pogledajte na linku ispod\nPozdravljajući goste i čestitajući na uspešnom radu SOS Dečijih sela u Srbiji, predsednik Sidarta Kaul je kazao da je podrška najugoroženijoj deci i porodicama, jedan od osnovnih zadataka organizacija SOS Dečijih sela, u svih 134 zemlje sveta, kroz brigu o deci bez roditeljskog staranja u SOS porodicama i programima za mlade, rad SOS vrtića, škola, zdravstvenih centara i centara za pomoć porodicama u riziku od izdvajanja dece.\nPlakete za dugogodišnju podršku SOS Dečijim selima uručene su: Ljiljani Lučić, Mariji Vujošević iz Ministarstva rada i socijalne politike, Branki Balaban i Vidoju Radulović iz Doma za decu “Dr Milorad Pavlović” – Dečje selo Sremska Kamenica, dobrotvoru iz Kanade Milomiru Glavčić, Milošu Stefanoviću i MK Grupi, Gradu Kraljevu, Centru za socijalni rad i Policijskoj upravi Kraljevo.\nGradonacelnik Kraljeva i njegovi saradnici su na sastanku sa predstavnicima Medjunarodne organizacije i Fondacije SOS Decija sela Srbija, istakli dobru saradnju koju imaju sa SOS Decijim selom Kraljevo i izrazili zahvalnost za podrsku posle zemljotresa i poplava koje su pogodile grad, kroz sanaciju skola i pomoc najugorzenijim porodicama.\nPosebna svečanost upriličena je za SOS majke/hraniteljice iz SOS Dečijeg sela Kraljevo i SOS Dečijih sela Tirana, Sarajevo, Gračanica, Priština i Skoplje, koje su nagradjene specijalnim prstenom koji dodeljuje Herman Gmajner Akademija iz Insbruka, za deset godina brige o deci sa kojom su delile svoj život. Najveće priznanje SOS majke su dobile kroz tople reči, zahvalnost i pozdrave mališana i mladih iz njihovih SOS porodica i poruku da su one topli dom, podrška i roditeljsko gnezdo u koje se uvek vraćaju.\nJubilajni rodjendan SOS Dečijih sela obeležen je proslavom i velikom radjendanskom tortom u Dečijem selu, kao i programom za svu decu Kraljeva koji su na centralnom gradskom trgu izveli edukatori Super autobusa i madjanioničar Mihajlo Janković.\nObrenovac, 21.Jun 2015 – Predsednik Kaul je obišao i Program hitne pomoći poplavljenim područjima koji se realizuje od maja 2014. godine. Goste je primio Ivan Jegorović, pomoćnik predsednika GO Obrenovac, i upoznao ih sa posledicama razornih poplava, kao i sa procesom sanacije posledica. On je istakao da je, posle katastrofalnih poplava 2014, Fondacija SOS Dečija sela Srbija medju prvima priskočila u pomoć najugroženijima kroz program urgentne pomoći. Nažalost, potrebe za ovakvom podrškom su velike i u redovnim okolnostima i opština Obrenovac je veoma zainteresovana da se ovaj vid podrške porodicama nastavi i u buduće”, istakao je gospodin Jegorović.\n“ Naša organizacija se trudi da pomogne i posle velikih katastrofa izazvanih elementarnim nepogodama, ratovima, epidemijama, kao što je cunami ali i zemljotres koji je pogodio Kraljevo, 2010. godine ili poplave u Srbiji, Bosni i Hercegovini i Hrvatskoj” rekao je gospodin Kaul.\nPrilog RTV Mag pogledajte na linku ispod\nFondacija SOS Dečija sela Srbija, od juna prošle godine, na teritoriji opština Kraljevo, Lazarevac i Obrenovac realizuje projekat “Siguran svet za decu”, koji se realizuje u saradnji sa Međunarodnom organizacijom SOS Dečijih sela i Norveškom ambasadom. Kroz različite vidove materijalne pomoći u hrani, higijeni, ogrevu, gradjevinskom čmaterijalu, nameštaju, kao i psiho-socijalnu podršku uključeno je 500 porodica i 3.500 dece iz 20 opšitna u Srbiji.\nNiš, 23.Jun 2015. “Putokaz”\nPredstavnici SOS Dečijih sela Srbija na čelu sa predsednikom Sidartom Kalom obišli su i Centar za podršku porodicama u riziku od izdvajanja dece, otvoren 2013. godine u partnerstvu sa gradom Nišom, Centrom za socijalni rad i Centrom za porodični smeštaj i usvojenje Niš. U rad Centra uključeno je 100 porodica i 450 dece i mladih.\nPrilog Niške televizije pogledajte na linku ispod\nTom prilikom održan je i sastanak sa gradskim većnikom zaduženim za socijalna pitanja Svetozarom Aleksovim kako bi razgovarali o daljoj saradnji i finansijskoj pomoći ovom Centru i inovativnoj usluzi preventivne podrške porodicama , od strane grada. Gospodin Aleksov je istakao odličan rad i rezultate Centra za podršku porodici u Nišu, kao i želju i nameru lokalne samouprave da podrži nastavak rada ovog Centra u naredne tri godine.\n,,Saradnja sa gradom bila bi korisna jer bi tako mogli da izađu u susret većem broju najugroženijih porodica i dece Niša”, istakao je predsednik Kaul.


Hemofarm postao prvi ovlašćeni privredni subjekt › Made-in-Germany.rs\nFarmaceutskoj kompaniji “Hemofarm” iz Vršca Uprava carina Srbije prvoj je dodelila status ovlašćenog privrednog subjekta, koji mogu dobiti firme samo ukoliko predstavljaju pouzdanog i proverenog partnera.\nU saopštenju Uprave carina navodi se da je do sada ukupno pet kompanija podnelo zahtev za odobrenje statusa ovlašćenog privrednog subjekta, a 1. aprila je doneto prvo rešenje o dodeljivanju takvog statusa kompaniji Hemofarm. Kako se dalje ističe, zahvaljujući tom statusu Hemofarm je sada priznat kao siguran partner na carinskom području Srbije. Carinske kontrole robe sada će biti svedene na minimum, što će ovoj kompaniji uštedeti vreme, zbog čega će ona moći više svojih potencijala da uloži u obrt kapitala.\nIz Uprave carina poručuju da je prioritet ove institucije pružanje podrške razvoju privrede Srbije, zbog čega će nastaviti da izdaju odobrenja za primenu pojednostavljenih carinskih postupaka kompanijama koje posluju savesno i u skladu sa zakonom, čime će biti omogućeno njihovo efikasnije i ekonomičnije poslovanje.\nKako se dalje pojašnjava, sva carinska pojednostavljenja nisu ista, jer većina preduzeća koja posluju u Srbiji nije tehnički spremno za sofisticirana pojednostavljenja koja nalaže uvođenje evropskih standarda na domaće tržište. Takav je slučaj i sa statusom ovlašćenog privrednog subjekta, koji ne može da dobije bilo ko, već samo kompanija koja je prošla rigoroznu kontrolu svih segmenata svoga poslovanja i za koju je zaključeno da je usvojila stroge evropske standarde, kao i da je sposobna da garantuje bezbednost u proizvodnji, skladištenju i distribuciji robe, kaže se u saopštenju, a prenosi agencija „Tanjug“.\nPo ugledu na zakonodavstvo i standarde Evropske unije (EU), Uprava carina je od 1. septembra 2014. godine obezbedila sve neophodne uslove za početak uvođenja sistema ovlašćenih privrednih subjekata, koji predstavljaju najznačajniju novinu u važećem carinskom zakonodavstvu. Kompanije koje od carinske administracije zasluže taj status, predstavljaju pouzdanog partnera i zato mogu da koriste veći broj pogodnosti u carinskom postupku.\nOsnovne prednosti koje donosi sistem ovlašćenog privrednog subjekta jesu mogućnosti sprovođenja jednostavnije carinske procedure koja podrazumeva manje kontrola i dokumentacije, prednost pri carinjenju, izbor mesta kontrole, ali i bolji odnosi i priznanja drugih organa državne uprave, kao i bolje pozicioniranje, veća efikasnost i koknkurentnost takve kompanije na tržištu.\nOd oktobra 2010. godine Uprava carina je počela sa uvođenjem pojednostavljenih postupaka, pa se do danas neki od vidova takvih pojednostavljenja primenjuju u ukupno 291 kompaniji.\nOd MiG na 19/04/2015 / AKTUELNO / Ostavite komentar


Celo ovo postrojenje omogućiće proizvodnju gipsa, koji TE-KO Kostolac namerava da proda.\nU površinskom kopu „Drmno“, koji posluje u okviru TE-KO Kostolac, godišnje se iskopa oko devet miliona tona uglja, a tokom avgusta biće obeležen mali jubilej, odnosno iskopanih 150 miliona tona, najavio je Ivan Tašić, direktor za proizvodnju uglja.\nOn ističe da će, osim toga, ovih dana biti završen i dimnjak u postrojenju za odsumporavanje, prvi ovakve vrste u Srbiji, a očekuje se da postrojenje počne da radi do kraja godine.\n- Celo ovo postrojenje omogućiće proizvodnju gipsa, koji TE-KO Kostolac namerava da proda - istakao je Tašić u razgovoru s novinarima koji su juče obišli kop „Drmno“ i termoelektranu Kostalac B.\nŽeljko Labović, rukovodilac gradnje bloka B3 u Kostolcu, koji se finansira iz kineskog kredita, kaže da se svi radovi obavljaju po planu.\n- Trenutno se izvode arheološka iskopavanja koja finansira EPS sa četiri i po miliona evra, a potom slede pripremni radovi. Do kraja godine lokacija će biti predata kineskom partneru CMEC kako bi počeli radovi - istakao je Labović.


Evo koliko zaraženih ima među drugim krvnim grupama…\nLjudi sa nultom negativnom krvnom grupom (0-) imaju 12 odsto manji rizik da se zaraze korona virusom u odnosu na sve ostale krvne grupe, pokazalo je novo istraživanje. Isto istraživanje pokazuje i da je manji rizik da će se sve negativne krvne grupe (O-, A-, B- ili AB-) zaraziti virusom u odnosu na pozitivne – u proseku, čak 21 odsto je manji rizik da će se negativne >> Pročitaj celu vest na sajtu 011vodič.com << krvne grupe zaraziti.\nUz to, kako prenosi „Dejli mejl“, ljudi s nultom negativnom krvnom grupom imaju i 13 odsto manji rizik da razviju teške simptome i 19 odsto je manja verovatnoća da umru od posledica virusa. Ovo istraživanje sproveo je Institut za klinička istraživanja u Torontu, a istraživanje je sprovedeno nad 225.556 pojedinaca koji su bili pozitivni na korona virus.\n– Među 1.328 pacijenata obolelih od kovida, najveća verovatnoća za smrtni ishod bila je kod nosilaca krvnih grupa AB i B – stoji u zaključku ovog istraživanja objavljenom u časopisu Annals of Internal Medicine. Ovi podaci podudaraju se sa već rađenom studijom u Kini, sprovedenoj nad pacijentima u provinciji Hubei, gde su naučnici došli do istog zaključka.\nThe post OD KRVNE GRUPE ZAVISI I RIZIK OD KORONA VIRUSA appeared first on Zenski Magazin.


Ako se pitate zbog čega je ovo važno...\nPripremno ročište za početak suđenja Novaku Đokoviću pred Federalnim sudom trajalo je veoma kratko. Osim rokova za dostavljanje materijala i određivanja satnice za početak glavnog saslušanja nije bilo konkretnijih zaključaka, ali se jedan detalj izdvojio kao veoma zanimljiv sa prvog zasedanja sudije O’Kalahana.\nNaime, Novakov advokatski tim je insistirao da konačnu odluku donese tročlano sudsko veće, dok se pravni tim ministra za imigracije Aleksa Hoka s tim nije složio. I, iako je možda većini u prvi mah to delovalo kao malo bitan detalj, ispostavilo se da nije baš tako… Šta više, mogao bi da bude i ključan u celom procesu.\nPortal „The Age“ prenosi da bi ova odluka sudije O’Kalahana moga u dobroj meri da usmeri rasplet situacije. Jer, ukoliko slučaj bude vodilo tročlano veće, ministar Hok neće moći da se žali na odluku koju Sud donese!\nPodsetimo, početak suđenja zakazan je za subotu u 23.30 po srednjeevropskom vremenu, a odluku o tome da li će slučaj voditi sam ili sa još dvojicom kolega sudija O’Kalahan će doneti u časovima pre početka saslušanja svih strana.\nĐokovićeve šanse su minimalne, ne postoji osnov da se ospori ministrova odluka!\nNovak Đoković Aleks Hok Australija vlada australije australijan open 2022


Ministar zdravlja i socijalne zaštite Republike Srpske Alen Šeranić danas će u Trebinju prisustvovati primopredaji respiratora i sastati se sa trebinjskim gradonačelnikom Mirkom Ćurićem i načelnicima opština i direktorima bolnica u Hercegovini.\nŠernić je u 9.00 časova prisustvovao primopredaji respiratora koje je za deset bolnica obezbijedila "Elektroiprivreda Republike Srpske" u okviru akcije "Respirator za Srpsku".\nTokom boravka u Trebinju Šeranić će održati sastanak sa gradonačelnikom Trebinja Mirkom Ćurićem i načelnicima opština Ljubinje, Berkovići, Gacko, Nevesinje i Bileća, a prisustvovaće i direktori bolnica iz ove regije.\nSastanak će biti održan u prostorijama Gradske uprave, a konferencija za novinare je predviđena za 12.30 časova, a možete je pratiti na programu ATV-a i na portalu ATV-a.\nŠeranić će u 13.30 časova u Bolnici u Trebinju prisustvovati primopredaji respiratora za ovu zdravstvenu ustanovu od šef Delegacije EU u BiH Johan Satler. Izjave za novinare planirane su poslije primopredaje.


Trenevski suspendovan na pola godine, Dečiću 2.000 eura kazne - Vijesti.me\nTrener Dečića Viktor Trenevski kažnjen je sa šest mjeseci zabrane obavljanja funkcija u crnogorskim klubovima, a klub iz Tuzi sa dvije hiljade eura, odlučila je danas Disciplinska komisija Fudbalskog saveza Crne Gore.\nKako se navodi u saopštenju, Disciplinska komisija je kaznila Trenevskog i Dečić jer su"u postupku licenciranja šefa stručnog štaba za takmičarsku sezonu 2015/16. pružili netačne i nepotpune podatke na način što su, kao ugovorne strane u ugovoru o profesionalnom treniranju saglasno su utvrdili da trener Viktor Trenevski posjeduje zvanje trenera sa UEFA Pro diplomom", saopšteno je iz Disciplinske komisije.\nKomisija za takmičenje FSCG je 20. oktobra podnijela prijavu Disciplinskoj komisiji (koja je pokrenula postupak) protiv Dečića i Trenevskog zbog toga što su "lažnim prikazivanjem činjenica obmanuli i doveli u zabludu Komisiju za izdavanje licenci FSCG, čime je omogućeno da Trenevski, suprotno odredbama člana 2 Pravilnika o dozvolama za rad fudbalskih trenera FSCG, dobije dozvolu za rad odnosno dozvolu za obavljanje poslova prvog trenera (šef stručnog štaba) u tom klubu".\nIstog dana se oglasio i Dečić, koji nije sporio da Trenevski nema položen završni ispit za PRO licencu, ali je klub iz Tuzi tvrdio da je sa tim bila upoznata Komisija za izdavanje licenci Fudbalskog saveza.\nU saopštenju, koje je potpisao predsjednik Dečića Tahir Drešević, navodi se da je taj klub predao dokumentaciju za dobijanje licenci za sezonu 2015/16 za sva službena lica u redovnoj proceduri i po zahtjevima Komisije za izdavanje licenci FSCG.\n"Istine radi kao i svaki drugi klub u 1. CFL predali smo dokumentaciju za dobijanje licenci za sesezonu 2015/16 za sva službena lica u redovnoj proceduri i po zahtjevima od strane Komisije za izdavanje licenci FSCG. Između ostalih, predata je neophodna dokumentaciju za šefa stručnog štaba Trenevskog Viktora (slika, dokaz o crnogorskom državljanstvu, Ugovor i potvrdu od Fudbalskog saveza Makedonije). Prilikom predaje dokumentacije naznačeno je da imenovani nema položen završni ispit, što i stoji u potvrdi iz FS Makedonije. Na osnovu priložene dokumentacije Komisija za izdavanje licence FSCG nam je uredno izdala dozvolu za rad za šefa stručnog štaba - ID broj 111007", pisalo je u saopštenju kluba.\nIz Dečića su istakli da se "dokumentacija koja je data prilikom licenciranja Trenevskog nalazi i danas u našem savezu".\n"Pa čudi činjenica da 4. avgusta 2015. g. je bila dovoljna za licenciranje, a 20. oktobra 2015. godine nije. Da li su u Fudbalskom savezu Crne Gore došli do nekih podataka koje idu u prilog pokretanja disciplinske odgovornosti našeg kluba i našeg trenera Trenevskog nije nam poznato, ali ukoliko nema novih činjenica kod nas se javlja doza sumnje u namjere onih koji pokrecu ovaj postupak i to sve kada naš klub bilježi uspjeh", saopšteno je iz FK Dečić.\nZeta tri meča bez prisustva publike\nIsta komisija je danas seniorskom timu Zete izrekla "disciplinsku mjeru odigravanje tri utakmice na svom igralištu bez prisustva publike zbog slabe organizacije utakmice 11. kola Telekom 1. CFL odigrane između Zete i Budućnosti", čime je počinio prekršaj iz člana 73 stav 1 Disciplinskog pravilnika FSCG".\n"Shodno članu 32 stav 2 izrečena disciplinska mjera izdržava se na prvenstvenim i Kup utakmicama kojima rukovodi FSCG", stoji u saopštenju.\nGolubovčani će, tako, biti lišeni pomoći sa tribina na prvenstvenim mečevima protiv Bokelja i Mornara, te na revanšu četvrtfinala Kupa protiv Budućnosti.\ndejan4441 3 godine\nKako SAVEZ nije ovako efikasan kad se igraju namjestene utakmice kao za prosli vikend ...nego cute svi na najvece zlo u CG fudbalu i posle se cudimo sto se ljudi smiju na pomen nase lige i niko zivi ne dolazi da gleda nase utakmice POCERASMO I RODBINU IGRACA SA STADIONA !!!!!!!!\nneroazzuro 3 godine\nPih đubrad jedna,smeta im Dečić..Nije čudo što se niđe ne možemo kvalifikovati,sve se to vraća..\nPetrovac - zeta 5:3, a prošle godine Zeta - Petrovac 2:0, a prvi gol se iz aviona viđelo da je defanzovac Petrovca skočio na igrača Zete za penal bez ikakve opasnosti. Na isti meč je u Volkanu non-stop padao koeficijent na Zetu\nLeka1 3 godine\nKakva logika :)))


Sportske.net - Rozberg najbrži na drugom treningu u Singapuru\nRozberg najbrži na drugom treningu u Singapuru\nVozač Mercedesa Niko Rozberg ostvario je najbrže vreme na današnjem drugom treningu uoči trke Formule 1 za Veliku nagradu Singapura, dok je njegov klupski kolega Luis Hamilton bio sedmi posle problema sa hidraulikom.\nBeta/AP Photo/Geert Vanden Wijngaert\nHamilton opet brži od Maksa, pritisak na Red Bulu!\nOdlazak velikana Formule 1, preminuo Frenk Vilijams\nDirektor Mercedesa: "Probudili su lava na Interlagosu"\nHamilton u "petoj brzini", Ferstapenu klizi prvo mesto!\nRozberg je u prvom delu treninga udario u zaštitnu ogradu, ali se oporavio od toga i ostvario najbrže vreme od 1:44,152 minuta.\nOn je pobedio u poslednje dve trke u šampionatu i zaostaje dva boda za Hamiltonom u generalnom plasmanu.\nDrugi na treningu bio je vozač Ferarija Kimi Raikonen sa zaostatkom od 0,275 sekundi, a treći je bio Maks Verstapen iz Red Bula sa 0,380 sekundi zaostatka. Njegov klupski kolega Danijel Rikardo zauzeo je četvrto mesto sa 0,405 sekundi zaostatka, dok je četvorostruki svetski prvak Sebastijan Fetel iz Ferarija bio peti sa 1,009 sekundi zaostatka.\nAktuelni svetski prvak Luis Hamilton zauzeo je sedmo mesto sa 1,123 sekundi zaostatka. On nije vozio u poslednjoj trećini treninga zbog niskog pritiska hidraulične tečnosti.\n"Ne izgleda da je nešto ozbiljno. Ekipa radi na tome i trebalo bi da sutra bude dobro, što je najvažnija stvar. Naš tempo je danas bio dobar, sigurno mnogo bolji nego prošle godine u Singapuru, pa bih rekao da izgledamo relativno jako", rekao je trostruki svetski prvak Hamilton.\nRanije danas na prvom treningu najbrži je bio Verstapen, ispred Rikarda, Fetela, Hamiltona, Rozberga i Raikonena.\nKvalifikacije za trku u Singapuru počinju sutra od 15 časova, a trka je na programu u nedelju od 14 časova.\nNole objasnio šta Srbiji nedostaje u Dejvis kupu\nLojd nakon Zvezde: "Familijo, zasluženo!"\nNovakova izjava izazvala prvu negativnu reakciju - u Americi!\nPosle šest godina, Lajpcig bi da "najuri" trenera\nPartizan 12 sati putovao u Rumuniju, može li da odbrani prednost iz Beograda?\nNovi Beograd 8/8, deklasiran i Šabac\nHoće li Đoković igrati u Australiji - Usledio odgovor prvog reketa sveta!\nPartizanu priređen spektakularan doček u Laktašima!


Kamen temeljac za kovid bolnicu | TV KANAL 9 NOVI SAD\nNaslovna EMISIJE Kamen temeljac za kovid bolnicu\nKamen temeljac za kovid bolnicu\nVIDEO K9: Na Mišeluku je danas postavljen kamen temeljca za izgradnju nove kovid bolnice, a događaju su prisustvovali najviši državni, pokrajinski i gradski zvaničnici. Kovid bolnica u Novom Sadu imaće kapacitet oko 600 mesta i biće, kako je rečeno, izgrađena do 1. septembra.\nNova kovid bolnica biće od ogromnog značaja za celu pokrajinu i osnažiće kapacite Novog Sada i cele Vojvodine, izjavio je predsednik Srbije Aleksandar Vučić, prilikom polaganja kamena temeljca za ovaj ovaj objekat.\nPredsednik je naveo da cela Vojvodina sada ima 170 mesta intenzivne nege, dok će ih samo u novoj bolnici biti 220, što je 56 odsto ukupnih kapaciteta intenzivne nege u celoj pokrajini. Ovom prilikom istakao je i da je u Srbiju stigao novi lek protiv korona virusa.\nBolnica na Mišeluku biće završena do 1. septembra i radiće u kovid sistemu u okviru Kliničkog centra Vojvodine, a nakon toga će služiti kao gradska bolnica. Gradnja će koštati 4 milijarde i 150 miliona dinara, a radovi će biti finansirani preko Ministarstva odbrane. Skupština Novog Sada predala je državi zemljište za izgradnju objekta i opredelila 250 miliona dinara za komunalno opremanje, podsetio je gradonačelnik Novog Sada, Miloš Vučević.\nS obzirom da je u pokrajini pre šest godina krenula velika nabavka dijagnostičke opreme, Vojvodina je ušla nešto spremnija u borbu protiv korona virusa u odnosu na druge regije, rekao je predsednik Pokrajinske vlade, Igor Mirović.\nNova kovid bolnica će, prema planu, imati tri lamele, svoju kuhinju, magacin, magacin apoteke, kapelu, kotlarnicu. Imaće dve operacione sale, angio salu, odeljenja sa ultrazvukom, endoskopiju, laboratoriju, pet ambulanti, osam dijaliznih mesta, po dva rendgena i skenera i druge prateće prostore.\nPrethodni tekstDunav – maj u znaku poljoprivrede\nSledeći tekstExness Review 2021 By Financebrokerage


Toshiba produžava "Garanciju bez obzira na sve" koja štiti laptop računare i TV uređaje od nepredviđenih situacija\nToshiba produžava “Garanciju bez obzira na sve” koja štiti laptop računare i TV uređaje od nepredviđenih situacija – Personal magazin\nToshibina jedinstvena ponuda, pod nazivom “Garancija bez obzira na sve“, produžava se do 30. septembra 2013. godine. Ova ponuda nudi korisnicima jedinstvenu šansu da izbegnu nepredviđene troškove koji mogu da…\nToshibina jedinstvena ponuda, pod nazivom “Garancija bez obzira na sve“, produžava se do 30. septembra 2013. godine. Ova ponuda nudi korisnicima jedinstvenu šansu da izbegnu nepredviđene troškove koji mogu da se pojave prilikom slučajnog oštećenja ili krađe uređaja, ili prilikom gubitka podataka.\nKorisnici Toshiba uređaja su do sada bili prezadovoljni ovom vrstom garancije, koja se odnosi na sve laptop računare i TV uređaje.\n“Od prošle godine imamo na hiljade zadovoljnih korisnika zahvaljujući Garanciji bez obzira na sve. Analizirajući povratne informacije, ustanovili smo da su naši korisnici uštedeli u proseku 340 evra i da je u najvećem broju slučajeva dolazilo do oštećenja ekrana laptop računara usled pada prilikom transporta. Svim korisnicima je bila obezbeđena besplatna popravka ili zamena oštećenog dela. Znajući da ovakav pristup donosi zadovoljne korisnike, odlučili smo da produžimo trajanje ove jedinstvene ponude do 30. septembra 2013. godine”, kaže Šandor van der Ham (Sandor van der Ham), generalni menadžer kompanije Toshiba Evropa GmbH.\nPravila i uslovi korišćenja* ostaju nepromenjeni, a korisnik je obavezan da registruje uređaje u roku od 14 dana od dana kupovine.\nToshiba produžava “Garanciju bez obzira na sve” koja štiti laptop računare i TV uređaje od nepredviđenih situacija was last modified: April 1st, 2013 by Redakcija\ngarancijaGaranciju bez obzira na svelatop računariToshibaTVTV uređaji


Vanredno stanje u Severnoj Makedoniji | Novine Toronto\nVanredno stanje u Severnoj Makedoniji\nPredsednik Severne Makedonije Stevo Pendarovski proglasio je u sredu uveče vanredno stanje na celoj teritoriji svoje države u trajanju od 30 dana.\nU televizijskom obraćanju on je rekao da je tu odluku doneo radi zaštite i borbe sa posledicama širenja virisa kovid-19 i da sadašnja tehnička vlada ima povećane nadležnosti.\nPonovo će biti zakazani tek kad budu stvoreni uslovi za fer i demokratsko izjašnjavanje građana, -rekao je on.\n"To što prvi put od proglašenje nezavisnosti proglašavamo vanredno stanje, pokazuje koliko je složena situacija. Izvršna vlast od danas ima povećane nadležnosti i može da korisit sve resurse države, i državne i privatne, da se što uspešnije izborimo sa ovom epidemijom", rekao je predsednik.\n"Kao građane i kao državu nas očekuju teški dani, ali kao predsednik nemam nikave dileme o ispravnosti odluke koje donosim. Očekujem da će i Vlada, koja će u predstojećem period imati najveću odgovornost, biti na visini zadatka i iskušenja koji nosi aktuelni politički i istorijski trenutak", rekao je Pendarovski.\nOn je istakao da je je odluku o proglašenju vanrednog stanja doneo i potpisao nekoliko minuta pre 18.00 sati, pošto ga je predsednik Sobranja Talat Džaferi obavestio da ne može da sazove poslanike da bi proglasili vanredno stanje što je popodne tražila Vlada.\nPendarovski je rekao da se njegova odluka o uvođenju vanrednog stanja bazira na Članu 125 Ustava, koji propisuje takvu mogućnost ukoliko Sobranje ne može da se sastane iz različitih razloga.\n"Vanredno stanje će trajati 30 dana i onog trenutka kada parlament bude u mogućnosti da se sastane, biće mu (odluka o proglašenju vanredog stanja) podneta na potvrđivanje. Pre isteka tih 30 dana očekujem da mi Vlada podnese detaljan izveštaj o efektima i preduzetim merama i obrazloženje za eventualno produžavanje vanrednog stanja za još 30 dana", rekao je Pendarovski.\nParlament Severne Makedonije je raspušten 16. februara da bi bili vanredni izbori 12. aprila, a lideri parlamentarnih političkih partija postigli su juče konsenzus da ti izbori "treba da se odlože zbog stanja s korona virusom".\nU Severnoj Makedoniji je do sada korona virusom zaraženo oko 50 osoba.


Majk Tajson - Blic Online\nSLUČAJ KOJI JE UZBURKAO JAVNOST Majk Tajson UHAPŠEN zbog NARKOTIKA, pa uradio nešto što je tek IZNENADILO SVE (VIDEO)\nČuveni sportista Majk Tajson uhapšen je bio zbog vožnje u alkoholisanom stanju i posedovanju narkotika, a onda je na slikanju ispred policijskih objektiva iznenadio sve neprimerenim ponašanjem. Više o ovom slučaju, koji je uzburkao svetsku javnost, kao i o mnogim drugim sličnim u svetu poznatih saznajte u videu.\nBOJI SE KRAĐE Naša pevačica u domu drži skupocenu kolekciju koja košta tri miliona evra! (VIDEO)\nPevačica Vera Matović važi za jednog od najvećih kolekcionara na našoj estradi. Bojeći se da je provalnici ne opljačkaju, Vera je prodala skupocenu kolekciju i za to dobila 3 miliona evra! O čemu je reč, pogledajte u videu.\n"TUKAO ME JE I SILOVAO, BIO SAM SAMO DEČAK" Potresna ispovest Majka Tajsona\nRASKALAŠNI MAJK TAJSON OTKRIVA: Bio sam sa preko 1.300 žena, uključujući i Naomi Kembel\nMajk Tajson je u svojoj biografiji "Neispričana istina" otkrio mnoge šokantne detalje iz svog života, uključujući i neverovatni broj žena koji je prošao kroz isti.\nKako izgleda kada naše zvezde umisle da su Vladimir Kličko ili Majk Tajson\nZašto smo u poslednje vreme svedoci da se poznate ličnosti pre obračunavaju pesnicama, nego rečima pogledajte u novom "Dejli superstaru".\nKad Šon Pen i Majk Tajson zajedno izvedu žene, to izgleda ovako\nMajk Tajson i Šon Pen su, u emisiji kod Džimija Kimela otkrili kako je izgledalo kada su odlučili da izađu zajedno sa svojim damama u provod.\nMenadžer posle 10 godina otkrio zbog čega je Tajson propao\nMajk Tajson: Bio sam seksualno zlostavljan sa sedam godina\nPravi HEROJ! Majk Tajson spasio čoveka u saobraćajnoj nesreći\nBivši bokserski šampion Majk Tajson, postao je pravi heroj nakon što je pomogao motociklisti koji je učestvovao u saobraćajnoj nesreći na autoputu.


Andrej Klimov - Sputnjik Srbija\nKlimov: Destabilizaciju u Srbiji mogu da iskoriste neprijatelji Beograda\nDestabilizaciju političke situacije u Srbiji mogle bi da iskoriste neprijateljske sile na Balkanu, izjavio je zamenik predsednika Komiteta za međunarodne poslove Saveta federacije Rusije Andrej Klimov, koji boravi u poseti Beogradu.\nNATO agresija otvorila je Pandorinu kutiju\nAgresija NATO-a na SRJ iz 1999. godine nije bila mali, lokalni rat, već rat koji je Severnoatlantska alijansa povela imajući na umu globalne ciljeve, rečeno je na konferenciji „Dvadeset godina od nezakonite intervencije NATO-a na suverenu Jugoslaviju“, koju je organizovao Savet Federacije (SF) Rusije u saradnji sa Fondom Sveti Aleksandar Nevski.\nRusija ne menja stav: Maduro je predsednik Venecuele\nRusija je već priznala kao legitimnog predsednika Venecuele Nikolasa Madura i taj stav se neće promeniti, izjavio je za Sputnjik zamenik predsednika Odbora za međunarodne poslove Saveta Federacije Rusije Andrej Klimov.\nRusija pruža punu podršku Srbiji po pitanju Kosova i za nju je prihvatljivo svako rešenje koje je prihvatljivo za srpski narod i koje je u skladu sa Rezolucijom 1244 SB UN, ocenili su danas u Beogradu ministar za inovacije i tehnološki razvoj Nenad Popović i zamenik predsednika Odbora za spoljne poslove Saveta federacije Rusije Andrej Klimov.\nRusija odgovara Grčkoj: Nikad vas nismo ni gledali kao saveznika\nRusija će deportovati dvojicu grčkih diplomata kao odgovor na odluku Atine da dvojicu ruskih diplomata proglase personama non grata, izjavio je zamenik komiteta Saveta federacije Rusije za međunarodne odnose Andrej Klimov.\nBeograd — mesto dijaloga Rusije sa Evropom\nTo što Srbija ne podržava antiruske mere zapadnih zemalja dobro je za samu Srbiju, jer ona tako postaje mesto dijaloga Rusije i Zapada, smatra Andrej Klimov, potpredsednik Spoljnopolitičkog komiteta Gornjeg doma ruskog parlamenta.\nPrva reakcija Moskve na optužbe Kongresa\nAmerički kongresmeni aktivno će koristiti temu „ruske pretnje“ uoči izbora u novembru, a nakon okončanja predizborne kampanje interesovanje za ovu temu će donekle da splasne, izjavio je u petak šef Komisije Saveta Federacije za zaštitu državnog suvereniteta Rusije Andrej Klimov.\nRusija će primeniti princip uzajamnosti protiv SAD\nŠef Komisije Saveta Federacije za zaštitu državnog suvereniteta Andrej Klimov izjavio je da Rusija ima pravo da postupi po principu uzajamnosti nakon upada u Konzulat Ruske Federacije u Sijetlu.\nU slučaju da se potvrdi diskriminacija prema televiziji RT u Francuskoj za francuske državne medije mogao bi da se primeni princip reciprociteta, izjavio je za Sputnjik predsedavajući Odbora za zaštitu državnog suvereniteta Saveta federacije Andrej Klimov.\nOdgovor Rusije na pretnje Ukrajine „novom porcijom sankcija“\nZemnik šefa Komiteta za međunarodne odnose Saveta federacije Rusije Andrej Klimov odgovorio je ukrajinskom ministru spoljnih poslova Pavlu Klimovu koji je najavio novu „ozbiljnu porciju“ međunarodnih antiruskih sankcija rekavši da Kijev u svemu tome nema nikakvog udela.\nPredsedavajući Odbora za zaštitu državnog suvereniteta Saveta federacije Rusije Andrej Klimov, komentarisao je izjavu Upravnog odbora za emitovanje programa SAD (BBG) o ruskom zakonu o medijima — stranim agentima.\nEU i SAD žele da diskredituju Rusiju uoči Svetskog prvenstva u fudbalu\nSavet Federacije Rusije saopštio je da raspolaže informacijom o tome da pojedini evropski i američki činovnici nameravaju da izvrše maksimalan pritisak na Rusiju tokom 2018. godine uoči održavanja Svetskog prvenstva u fudbalu.\nRusija uvodi „posebne odnose“ sa zemljama koje se mešaju u unutrašnja pitanja?\nKomisija Saveta federacije Rusije za zaštitu državnog suvereniteta predložila je da se razmotri mogućnost uvođenja „posebnih“ odnosa sa državama koje se mešaju u unutrašnja pitanja Rusije.\nOgraničenja u radu američke ambasade u Rusiji su „demarš“, odgovor Rusije će biti brz i adekvatan, izjavio je za Sputnjik zamenik predsednika Odbora za međunarodne poslove Saveta federacije i predsedavajući Komisije za zaštitu državnog suvereniteta Andrej Klimov.\nU slučaju da Vašington uvede restrikcije na kretanje ruskih diplomata u SAD, Rusija će odgovoriti recipročno i „bez odlaganja“, rekao je za Sputnjik zamenik predsednika Odbora za međunarodne poslove i predsednik Komisije za zaštitu državnog suvereniteta Saveta Federacije Andrej Klimov.


Od 20. januara Centrotrans uvodi autobusku liniju od Sarajeva do Neuma!- Ekskluziva.ba/Lifestyle/Putovanja\n10.01.17 u 17:26\nOd 20. januara Centrotrans uvodi autobusku liniju od Sarajeva do Neuma!\nIz kompanije Centrotrans Eurolines danas je najavljeno spajanje Sarajeva i Neuma, jedinog bh. grada s morskom obalom, direktnom autobuskom linijom koja bi trebalo da počne saobraćati 20. januara.\n``Zvuči nevjerovatno, ali jedina općina, odnosno turističko mjesto u BiH Neum, do sada nije bio povezan sa Sarajevom. Registrovali smo liniju koja će od 20. januara početi saobraćati, a to je jedna od desetak novih linija koje ćemo pokrenuti kada je riječ o unutrašnjem saobraćaju, saobraćaju unutar BiH``, rekao je danas generalni direktor Centrotransa Safudin Čengić.\nBudući da je direktan put od Sarajeva do Neuma, put preko Svitave, neuslovan i nesiguran, Centrotrans će voziti uobičajenom rutom, preko susjedne Hrvatske, iako su to loše vijesti za sugrađane koji ne posjeduju pasoš.\nOvo je jedna od aktivnosti koja podrazumijeva i povećanje broja uposlenika kompanije, iako će u periodu van sezone od Sarajeva do Neuma i nazad saobraćati jedan autobus dnevno, dok će se tokom ljetne sezone broj odlazaka i dolazaka povećati.


Energyobserver - JEDINA ZEMLJA NA SVETU KOJA UKIDA VAKCINACIJU /AUTOR:MARGITA MILOVANOVIĆ\n“Završili smo tronedeljnu kampanju ‘Povratak u život’ s divnim vestima”, objavio je jutros na Tviteru Edelštajin, dodajući da je 1.817.000 od 9,2 miliona stanovnika primilo prvu dozu vakcine Fajzera i BionTeka, prenose izraelski mediji.\nU svetu je do 1. januara 2021. godine ukupno 9.95 miliona ljudi primilo prvu dozu vakcina protiv koronavirusa, najviše u Kini. Brojkama se mogu pohvaliti i SAD, Ujedinjeno Kraljevstvo, ali i Izrael. S obzirom da je reč samo o jednoj dozi ne može se reći da su osobe koje su je primile vakcinisane protiv koronavirusa jer su za vakcinaciju potrebne dve doze.\nJevrejska država cementirala je svoj status najbrže u svetu po vakcinaciji 1. januara kada je njen premijer Benjamin Netanjahu saopštio da je vakcinisano milion Izraelaca, odnosno više od desetine stanovnika.\nZdravstveni sistem u Izraelu je među najboljim i najorganizovanijim u svetu. Ministarstvo zdravlja se priprema za izdavanje i ‘zelenih potvrda’ onima koji su vakcinisani. Ta potvrda biće izdata nedelju dana nakon prijema druge doze vakcine.\nIzrael je po broju vakcinisanih po glavi stanovnika uveliko nadmašio druge zemlje. Fajzerovom vakcinom se najpre vakcinišu zdravstveni radnici, pa stariji od 60 godina i oni koji su pod rizikom.\nNetanjahu je rekao da je cilj Izraela da 2,25 miliona stanovnika bude vakcinisano do kraja januara. / NOVA.RS


"SEĆAMO SE SVI kako su nekad izgledali dueli sa Ludogorecom..." Zvezdan Terzić "PUCA" NA VELIKO: Cilj Zvezde je da Srbiji donese direktno mesto u Ligi šampiona i sigurnih 20 miliona evra svakog septembra! - Sportal\nDr. P. - Vest objavljena: 19:31 - 01.10.2021\n“Crvena zvezda je u Razgradu ostvarila još jedan fenomenalan rezultat i savladala šampiona Bugarske na njegovom terenu. Sećamo se svi kako su nekad dueli sa Ludogorecom izgledali, a sada je priča potpuno drugačija. I to govori koliko smo porasli kao klub\n- Zvezda je ponovo evropski gigant, niže pobede u ozbiljnim evropskim takmičenjima i nalazi se na 39. mestu UEFA rang liste, što je najveći uspeh kluba u poslednjih 30 godina. Doneli smo srpskom fudbalu mnogo bodova i trenutno smo na 12. mestu u Evropi, što Srbiji od 2023. godine donosi dva mesta u kvalifikacijama za Ligu šampiona. Naš cilj je da novim pobedama u narednom periodu donesemo Srbiji proboj na 11. poziciju, direktan plasman u Ligu šampiona i sigurnih 20 miliona evra svakog septembra - rekao je Terzić Tanjugu.\nPrešli smo neverovatan put za ovih sedam godina, od mraka na stadionu do utakmica sa najvećim evropskim klubovima, dodao je on.\n- Do pre par godina smo bili srećni da odigramo poneku prijateljsku međunarodnu utakmicu na našem stadionu. Sada možemo da se pohvalimo da smo u prethodnih pet sezona odigrali neverovatnih 70 zvaničnih evropskih utakmica. Evropa opet kao nekad sa velikim poštovanjem izgovara ime Crvene zvezde.\n- Video sam da je armija Zvezdinih navijača od Kanade do Australije presrećna onim što smo postigli i onim što tek treba da usledi. Pokazali smo koliko kvalitetnih igrača imamo, jer ko god u datom trenutku ne može da bude u konkurenciji, imamo pravu zamenu i naravno razloga da uvek i protiv svakog verujemo u pobedu. Sve to je rezultat ukupnog poslovanja kluba u proteklih sedam godina - ističe Terzić.\nDetalj sa meča Ludogorec - Crvena zvezda, Dejan Stanković Foto: Stare Slike\nKako je naveo, činjenica da za ova tri meseca imamo više od 12.000 članova sa plaćenom članarinom takođe potvrduje da klub izuzetno uspešno radi.\n- Svake nedelje ili svakog meseca otvorimo po jedan klub navijača pa smo i na tom polju sve jači. Mnogo je razloga za zadovoljstvo, a ono što je najvažnije puno razloga za optimizam u vremenu koje je pred nama i u duelima koji nas čekaju, što u Evropi, što u domaćem šampionatu. Još jednom, čestitam svim igračima i stručnom štabu na čelu sa našim Dekijem Stankovićem na fenomenalnim rezultatima, a našim vernim navijačima obećavamo još mnogo radosti. Crvena zvezda je opet velika u evropskim razmerama - zaključio je Terzić.\nVIDEO Dejan Stanković: Verovali smo, Kanga odigrao perfektno\nEvropski fudbal FK Crvena zvezda Zvezdan Terzić Liga Evrope FK Ludogorec


NIKE React Gato | Sport Vision\nUšteda: 3.399,81 RSD\nNike React Gato muške patike za fudbal donose novi nivo kontrole i komfora na teren. Fleksibilni dodaci od gume dopiru skoro do samog stopala, kako bi poboljšali osećaj i refleks vaših stopala. Flyknit tehnologija u spoju sa izdržljivim materijalom daje oblikovano gornjište, kako bi pružila precizan dodir pri velikim brzinama. Gazište od pune Nike React pene daje povrat energije koji vas održava u pokretu dok ojačana traka u predelu prstiju dodaje izdržljivost. Nike React Gato muške patike za fudbal su stvorene za vaše najbolje performanse. Specifikacija: Plitak profil Pertlanje Flyknit tehnologija gornjišta Nice React penasto gazište Namenjene za igru na zatvorenim površinama Boja: Siva - Grey Fog/Wolf Grey/Bright Crimson/Ghost Green Šifra artikla: CT0550-006 .\nNike React Gato muške patike za fudbal donose novi nivo kontrole i komfora na teren.\nFleksibilni dodaci od gume dopiru skoro do samog stopala, kako bi poboljšali osećaj i refleks vaših stopala.\nFlyknit tehnologija u spoju sa izdržljivim materijalom daje oblikovano gornjište, kako bi pružila precizan dodir pri velikim brzinama.\nGazište od pune Nike React pene daje povrat energije koji vas održava u pokretu dok ojačana traka u predelu prstiju dodaje izdržljivost.\nNike React Gato muške patike za fudbal su stvorene za vaše najbolje performanse.\nFlyknit tehnologija gornjišta\nNice React penasto gazište\nNamenjene za igru na zatvorenim površinama\nBoja: Siva - Grey Fog/Wolf Grey/Bright Crimson/Ghost Green\nŠifra artikla: CT0550-006\nNIKE M NK DRY ACD TOP SS SA\nNIKE Dri-FIT Strike Men's Short-Sleeve Football Top


“Strawberry energy” dobitnik “INSIDE” nagrade za inovacije – SRPSKI NARODNI INFO\n“Strawberry energy” dobitnik “INSIDE” nagrade za inovacije\nKompanija Strawberry energy, u saradnji sa Kongresnim biroom i Turističkom organizacijom Srbije, prezentovala je svoje inovacije na sajmu “CONVENTA 2013” u Ljubljani u periodu od 16. do 17. januara 2013. godine, gde joj je uručena “INSIDE” nagrada za inovacije. Ova manifestacija predstavlja vodeći sajam kongresne industrije za područje Jugoistočne Evrope, okupljajući preko 120 izlagača i učesnika sajmova.\nNakon uspešnog predstavljanja u Barseloni na EIBTM sajmu kongresne industrije, “Strawberry event” koncept u industriji kongresnog biznisa (MICE Industry), nagrađen je INSIDE nagradom za koju su bile nominovane inovativne kompanije, institucije i pojednici sa svojim tehnološkim ili biznis inovacijama. Osnovna svrha nagrade je da se identifikuju dobre prakse u regionu Jugoistočne Evrope i da se istaknu inovativni projekti koji su primenljivi u kongresnoj industriji.\nUređaj “Strawberry Mini” je prepoznat kao inovativno “eko” rešenje koje pomaže učesnicima konferencija i skupova u situacijama kada im se isprazne baterije prenosivih uređaja. Organizatori skupova imaju mogućnost da svojim učesnicima ponude dodatnu vrednost i da istovremeno potenciraju odgovornost prema životnoj sredini i učine ceo događaj “zelenijim”.\nKao dobitniku INSIDE nagrade, kompaniji “Strawberry energy” je dodeljen besplatni sajamski prostor na EIBTM sajmu u Barseloni, uz priliku da predstavi svoja rešenja u vidu predavanja, kao i besplatan štand na ovogodišnjem Conventa sajmu u Ljubljani u okviru izlagačkog dela “Meeting Service Spot”. Pored toga, “Strawberry energy” je uživao specijalnu medijsku pažnju i predstavio svoje tehnološke inovacije u okviru Kongres Magazina.\nKriterijumi po kojima se odlučivalo o ovogodišnjim pobednicima bili su originalnost, odnosno stepen u kojem inovacija prevazilazi postojeća rešenja u svetu, zaštita inovativnog rešenja i primenljivost u kongresnoj industriji. Nominovane su bile inovacije u kongresnom biznisu, uz uslov da su već predstavljene na tržištu i da su se pokazale korisnim i održivim u praksi.\nConventa je sajam koji okuplja kongresne destinacije i kompanije koje nude profesionalne usluge u oranizaciji različitih skupova i konferencijia, a učestvovali su izlagači iz Slovenije, Hrvatske, Srbije, Crne Gore, Bosne i Hercegovine, Bugarske, Turske i Austrije.\nStrawberry energy je mlada srpska kompanija koju pokreće jednostavna vizija: učiniti obnovljive izvore energije dostupnim svim ljudima. Za svoju inovaciju, Javni solarni punjač mobilnih uređaja Strawberry Drvo, osvojili su prvo mesto na “EU Nedelji održive energije 2011” u Briselu. Do sada je postavljeno devet sistema Strawberry Drvo u Srbiji, od čega je pet postavljeno u saradnji sa Telekom Srbija kompanijom.


SAD od Evrope traži još bataljona spremnih za borbu - ISTOK - www.istokrs.com | Vijesti iz Istočne Hercegovine\nSAD od Evrope traži još bataljona spremnih za borbu\nHome /Društvo, Svijet/SAD od Evrope traži još bataljona spremnih za borbu\nVAŠINGTON, BRISEL – Sjedinjene Države vrše pritisak na evropske saveznike da obezbijede više borbeno spremnih brodova, aviona i bataljona, navode zvaničnici, što je najnoviji potez da bi NATO zadržao postojeći nivo vojnog odvraćanja Rusije, javlja “Rojters”.\nAmerički ministar odbrane Džejms Matis pokušaće da pridobije široku podršku u Briselu za taj plan u četvrtak, kada će se sastati ministri odbrane zemalja članica NATO. Kako su zvaničnici SAD i NATO rekli za Rojters, time će on “pripremiti teren” da bi na samitu u julu dobio odobrenje od lidera u Alijansi.\nOvaj plan zahtjeva da NATO ima 30 kopnenih bataljona, 30 borbenih vazdušnih eskadrila i 30 mornaričkih brodova kao što su razarači, spremnih da se u roku od 30 dana od kada bude izdato takvo naređenje rasporede.\nOvo predstavlja izazov za vlade evropskih država koje je američki predsjednik Donald Tramp ismijao zbog smanjenja vojnih troškova nakon Hladnog rata, a kako bi se razriješio dugogodišnji problem sa avionima i helikopterima kojima nedostaju dijelovi.\n“Imamo suparnika (Rusiju) koji može brzo da se kreće preko Baltika i Poljske u kopnenom napadu”, rekao je neimenovani visoki diplomata NATO koji je upućen u planove SAD, dodajući: “Nemamo taj luksuz da se mobilišemo mjesecima.”\nKako su zvaničnici Zapada kazali, na prošlogodišnjim “Ratnim igrama” Rusije učestvovalo je 100.000 vojnika i to je, takođe, izazvalo zabrinutost da bi moglo da dođe do slučajnih sukoba izazvanih takvim vježbama ili bilo kakvim prepadima u baltičkim regionima u kojima se govori ruski jezik.\nSAD podstiču podelu Evrope\nIvanić danas kod Vučića


Za Galeniku zainteresovana tri ponudjača\nPonude za privatizaciju farmaceutske kompanije Galenika iz Beograda, putem strateškog partnerstva dostavila su tri ponudjača: Cadila Pharmaceuticals Limited iz Indije, EMS S.A. iz Brazila i Konzorcijuma Frontier Pharma Limited iz Velike Britanije i LLC NPA Petrovax Pharm iz Rusije, saopštilo je danas Ministarstvo privrede Srbije.\nKako se navodi, otvaranje prijava će se održati u petak 29. jula u Ministarstvu privrede, kada će se otvoriti samo koverta koja sadrži podatke o ponudjaču i oceniti i analizirati dostavljena dokumentacija.\nDodaje se da vreme trajanja tog postupka zavisi od kvaliteta dostavljene dokumentacije.\n“Ponude za Strateško partnerstvo će biti rangirane tako da će prednost imati onaj ponudjač koji ponudi zaposlenje za najveći broj radnika u Galenici. Uzeće se u obzir i ponudjeni iznos dokapitalizacije te kompanije za 25 odsto kapitala i ponudjeni prihod Republike Srbije prilikom prodaje kapitala Galenike nakon isteka Strateškog partnerstva”, piše u saopštenju.\nNaglašava se da konačnu Rang listu usvaja Vlada Srbije i proglašava najpovoljnijeg ponudjača, a pregovori sa prvorangiranim traju najduže 90 dana.\nU saopštenju se precizira da se postupak privatizacije farmaceutske kompanije Galenika sprovodi modelom strateškog partnerstva putem dokapitalizacije novčanim ulogom u minimalnom iznosu od sedam miliona evra, kojom strateški partner stiče 25 odsto akcijskog kapitala Galenike.\nU periodu trajanja Strateškog partnerstva, koje ne može biti duže od pet godina, Strateški partner će sprovesti operativno i finansijsko restrukturiranje Galenike čime će, kroz povećanje vrednosti te kompanije, biti stvorena dodatna vrednost za Srbiju koja ostaje većinski vlasnik.\nPo okončanju Strateškog partnerstva, a nakon uspešnog operativnog i finansijskog restrukturiranja Galenike, kako se naglašava, organizovaće se zajednička prodaja većinskog kapitala te farmaceutske kompanije, a čime se očekuje da će privatizacioni prihodi za Republiku Srbiju biti maksimizovani.\nU saopštenju se dodaje da je Strateški partner u obavezi da obezbedi najmanje pet rukovodilaca kojima će biti povereno operativno upravljanje Galenikom u periodu trajanja strateškog partnerstva, a koji imaju minimalno po 10 godina iskustva, od čega najmanje pet godina na rukovodoćim pozicijama u farmaceutskim kompanijama i/ili na poslovima finansijskog ili operativnog restrukturiranja.\n“U skladu sa Zakonom o privatizaciji Srbija namerava da podrži restrukturiranje Galenike u periodu Strateškog partnerstva kroz konverziju obaveza te kompanije prema državnim poveriocima u kapital, kao i kroz sprovodjenje socijalnog programa i aktivnu podršku u periodu trajanja Strateškog partnerstva putem učešća u organima upravljanja”, piše u saopštenju.\nPodseća se da su pravo za učestvovanje u postupku prikupljanja ponuda za strateško partnerstvo imala domaća i strana pravna lica, koja su u prethodnoj poslovnoj godini ostvarili prihode u minimalnom iznosu od 50 miliona evra, ili su upravljala imovinom u iznosu većem od 100 miliona evra.\nStrateški partner je u obavezi da očuva kontinuitet obavljanja delatnosti Galenike, dok su zainteresovani ponudjači u obavazi da na ime ozbiljnosti ponude uplate depozit ili predaju garanciju za ozbiljnost ponude u iznosi 100.000 evra.\nRadi održanja poslovanja i zaposlenosti u Galenici, a u slučaju da se po otvaranju ponuda za izbor Strateškog partnera, odnosno nakon isteka propisanih rokova za pregovore Ugovora o Strateškom partnerstvu ne bude sklopljen ugovor sa strateškim partnerom, Vlada Srbije je spremila Plan B za rešavanje obaveza Galenike.\n“U skladu sa Planom B, Srbija će podržati finansijsko restrukuriranje Galenike kroz više mera koje imaju za cilj rasterećenje te farmaceutske kompanije od obaveza prema državnim poveriocima i institucijama”, navodi se.\n27.07.2016 u 22:56 / Odgovori\nBar 15 posto vlasnistva treba da pripadne (trajno) drzavnom penzionom fondu.


[VIDEO] Održana promocija knjige Ričarda Hasa u izdanju CIRSD - CIRSD\nHome > Vesti > [VIDEO] Održana promocija knjige Ričarda Hasa u izdanju CIRSD\nCentar za međunarodnu saradnju i održivi razvoj organizovao je u petak, 19. januara, promociju knjige „Svet u neredu“ (A World in Disarray) autora Ričarda Hasa (Richard Haass), predsednika američkog Saveta za spoljne odnose (Council on Foreign Relations), najuticajnije organizacije u svetu koja se bavi međunarodnim odnosima.\nNa promociji govorili su Has i predsednik CIRSD-a Vuk Jeremić. Knjiga „Svet u neredu“ na srpskom jeziku objavljena je u izdanju CIRSD-a.\nSkupu je prisustvovalo više od 500 ljudi, uključujući i brojne ambasadore, predstavnike diplomatskog kora, urednike uticajnih medija, novinare, analitičare, predstavnike političkih stranaka, studente i ljude poznate u javnosti.\nJeremić je predstavljajući Hasa rekao da je reč o iskusnom diplomati koji je sarađivao sa četiri američka predsednika i da je najimpresivniji deo njegove karijere predsedavanje Savetom za spoljne odnose koje traje gotovo punih 15 godina.\n„Ovo je prvi put da predsednik Saveta, osnovanog 1921. godine u Njujorku, boravi u Srbiji“, rekao je Jeremić.\nPredsednik CIRSD-a je na početku razgovora konstatovao da su odnosi SAD i Kine, dve najveće svetske ekonomije, strateško pitanje našeg vremena, a Has je dodao da je po tom pitanju optimista, te da nije uopšte neizbežno da Amerika i Kina uđu u neku vrstu hladnog rata, a kamoli oružanog sukoba, jer su međusobno ekonomski zavisne, trgovina je razvijena, Kina poseduje američke obveznice, odnosno deo američkog duga, prilično je integrisana u regionalnu i globalnu ekonomiju, za razliku od Rusije, i potrebno joj je stabilno okruženje da bi se ekonomski i politički razvijala.\nJeremić je potom pitao Hasa šta je danas najvažnije pitanje američke spoljne politike i Vlade SAD.\nHas je odgovorio da postoje dva prioriteta – prvi je dovođenje same Amerike u red, jer mnogi njeni građani ne osećaju koristi od ekonomskog rasta, postoje veliki infrastrukturni problemi i problemi u obrazovnom sistemu i imigracionoj politici, dok je drugi prioritet Severna Koreja, koja će verovatno za godinu i po dana razviti nuklearno oružje sposobno da dosegne teritoriju SAD.\nPredsednik američkog Saveta za spoljne odnose je naveo da bi svaka poštena analiza pokazala da je Rusija angažovanjem u Siriji na međunarodnoj sceni postigla mnogo uz malo ulaganja i da je zajedno sa Iranom u Damasku održala na vlasti Bašara al Asada.\nHas je, povodom krize u Ukrajini, rekao da je većina Rusa zadovoljna zbog aneksije Krima i da se to neće promeniti uskoro, dok bi Moskva po pitanju istočne Ukrajine mogla da bude fleksibilnija i da bi za smanjivanje svog prisustva i prihvatanje mirovnih snaga mogla da očekuje ublažavanje sankcija, ali ne i ukidanje.\nPrema njegovim rečima, najveće tri pretnje savremenom čovečanstvu su klimatske promene, nuklearno oružje i dve vrste bolesti – pandemije izazvane novim virusima i bolesti izazvane životnim stilom, poput dijabetesa i kardiovaskularnih bolesti kao posledice pušenja, alkoholizma i zloupotrebe droge, od kojih u svetu umire više ljudi nego od zaraznih bolesti.\nJeremić i Has su se složili da su trenutno tri najjača svetska lidera predsednici Francuske, Kine i Rusije Emanuel Makron, Si Đinping i Vladimir Putin.\nPredsednik CIRSD-a je konstatovao da je Srbija mala država u regionu koji nije prioritet američke spoljne politike, a Has je dodao da će glavnu ulogu u regionu imati države i građani regiona, a ne SAD.\n„Upotrebiću kliše i izvinjavam se ako to nekoga pogađa, ali za vas je ovaj deo sveta cela šahovska tabla, a za nas je to jedno malo polje na velikoj šahovskoj tabli sveta i stoga sigurno neće biti prioritet američke politike“, rekao je Has.\nJeremić i Has su se složili da je veliko slabljenje moći terorističke Islamske države značajan uspeh američke administracije u prvoj godini mandata predsednika SAD Donalda Trampa.\nPredsednik CIRSD-a je na kraju razgovora zaključio da je bilo veoma korisno čuti mišljenje o američkoj spoljnoj politici predsednika najuticajnije organizacije u svetu koja se bavi međunarodnim odnosima.\n„Bila je velika privilegija i čast što je u Beogradu govorio predsednik Saveta za spoljne odnose Ričard Has. Nisam se u svemu složio sa njegovim stavovima, ali međunarodni odnosi su komplikovani i nikada neće biti potpunog slaganja“, rekao je Jeremić.\nVideo snimak čitavog događaja možete pogledati ispod:


Zühlke meetup: Mixed Reality Talks\nAdresa događaja: Kompanija Zuhlke, Bulevar Milutina Milankovića 1ž\nDatum: 17. aprila\nPredstojeće okupljanje kompanije Zuhlke koje će se održati sredinom aprila biće posvećeno Mixed reality tehnologiji i njenim benefitima, a o čemu će govoriti stručni predavači.\nKao jedna od najpopularnijih tema u IT svetu, Extended reality danas obuhvata virtuelnu, proširenu i miksovanu realnost, a važno je napomenuti da je Mixed reality možda jedna od najinteresantnijih i najinovativnijih. Štaviše, od samih početaka zaposleni u kompaniji Zuhlke su istinski posvećeni konstantnom sticanju znanja i ekspertize u ovoj oblasti.\nIdeja ove kompanije je da se na predstojećem okupljanju uz stručne predavače dodatno približi tema vezana za pomenute tehnologije uz deljenje znanja i iskustava sa publikom. Svi prisutni će tako imati priliku da se upoznaju sa razvojem, testiranjem i primenom Mixed reality-ja u realnim uslovima, kao i koja je budućnost ove tehnologije i njene primene.\nIz organizacije napominju da je prisustvo besplatno za sve, ali je zbog ograničenog broja mesta potrebno popuniti prijave na vreme na zvaničnom sajtu gde se između ostalog nalazi i više informacija o predavačima i agendi događaja.


Izvor: Kurir.rs/Blic Biznis/Lokalne novine | Obrenovac, 23.04.2022.\nPosledice ukrajinsko-ruskog sukoba su sve vidljivije, ne samo u političkoj već i ekonomskoj sferi sveta i ako se ne zaustavi, bauk inflacije, koja se odomaćila i beleži rekordne stope u gotovo svim državama, kružiće i narednih godina, a od njega, ako se ništa ne promeni, neće ostati imuna ni Srbija, piše Blic.\nDa ima elemenata za brigu potvrđuju i statistički podaci po kojima je u martu inflacija u evrozoni iznosila 7,5 odsto, što je najveća stopa od 1997. godine kada je i počela da se vodi statistika, dok je u Srbiji dostigla 9,1 posto iako je po projekcijama NBS u prvom tromesečju trebalo da bude oko 7,9 odsto.\nNišta bolja situacija nije ni u Americi a svetski ali i domaći ekonomisti upozoravaju da zbog ovakve situacije moguća je i pojava stagflacije, koja bi mogla da nastupi ukoliko inflacija nastavi da jača. Da ne bi došlo i do “pandemije stagflacije” eksperti navode da su neophodne odmerene finansijske i vešte ekonomske strategije koje bi zaustavile postojeće negativne trendove.\nSva ta negativna dešavanja uslovljena su ratom u Ukrajini a najvidljivija su kod enormnog rastu cene energenata i hrane. Upravo ove kategorije, pogurale su godišnju inflaciju u našoj zemlji na 9,1 odsto u martu i približile je dvocifrenom nivou. Ako se nastavi mesečni rast cena od 0,8 do 1,1 odsto, koji je zabeležen od januara do marta, po nekim pesimističkim predviđanjima, inflacija bi mogla da bude i dvocifrena.\nIpak, procene NBS su optimistične i pokazuju da opadajuća putanja inflacije ne bi trebalo da bude ugrožena, pri čemu će ona na kraju godine u velikoj meri zavisiti od dužine trajanja konflikta u Ukrajini i od ishoda ovogodišnje poljoprivredne sezone.\nSlična predviđanja ima i Aleksandar Vlahović, predsednik Saveza ekonomista Srbije, koji napominje da su prognoze upravo zbog neizvesnosti dešavanja u Ukrajini nezahvalne ali da je izvesno da će situacija na globalnom nivou uslovljavati i dešavanja na domaćem terenu.\n- Ja bih se držao procene MMF, koji je u utorak izašao sa projekcijom da će prosečna inflacija na nivou Evrope u ovoj godini biti 5,5 posto a da bi sledeće trebalo da padne ispod 3 posto. Što se tiče Srbije ona bi ove godine trebalo da se kreće oko 7,7 procenata a 2023. oko pet, možda i nešto niže. Važno je da se kaže da će Evropska centralna banka do kraja godine zaustaviti program olakšica ili upumpavanje para kao pomoć privredi i da paralelno sa tim će doći do povećanje referentne kamatne stope. To znači i poskupljenje kredita, što se u Americi već desilo jer je FED podigao referentnu kamatnu stopu. To praktično znači da mi ulazimo u period koji će karakterisati značajno skuplji novac nego što je bio u periodu od 2014. do 2021. godine. Druga karakteristika koja se očekuje je niska stopa privrednog rasta - objašnjava Vlahović za Blic Biznis.\nNa naše pitanje da li bi zbog svega toga preti opasnost i od stagflacije, Vlahović kaže da je strah od njene pojave realan.\n- Strah od stagflacije postoji u Evropi a ne verujem da će se u toj zoni naći ekonomija Amerike jer uticaj ruske agresije na Ukrajinu je najizraženiji na starom kontinentu zbog energetske povezanosti sa Moskvom. Prošle godine je Rusija isporučila Evropi 160 milijardi kubika gasa, što je 40 posto ukupne potrošnje. Ta energetska povezanost Rusije i Evrope je značajno viša nego što je slučaj sa SAD i zato je taj inflatorni udarac izraženiji na starom kontinentu. Sa druge strane, prekid lanaca snabdevanja i gubitak ruskog tržišta može značajno više da utiče na usporavanje ekonomske aktivnosti u Evropi u odnosu na sve druge delove sveta - kaže Vlahović i dodaje:\n- I MMF je izašao sa pesimističkim prognozama kada je u pitanju Evropa i predviđa da će privredni rast ove godine biti 3 posto u evrozoni i manji. Zbog svih ovih dešavanja jasno je da je najveći strah od stagflacije u Evropi a značajno manji u Americi, odnosno Aziji i drugim delovima sveta. To će vrlo verovatno imati uticaj i na zemlje u razvoju odnosno one koje imaju rastuću ekonomiju ali ne dovoljno razvijenu, gde će efekat takođe biti veliki. Sve u svemu ono što se bude dešavalo u Evropi, dešavaće se i kod nas jer postoji čvrsta povezanost sa njenom ekonomijom. Naime, 70 posto spoljnotrgovinskog prometa obavljamo unutar EU.\nInače, guverner NBS Jorgovanka Tabaković izjavila je nedavno da se Srbija sa inflacijom od 9,1 odsto nalazi na začelju Evrope.\n- Kada je reč o inflaciji, slična nama je Mađarska, dok Litvanija, Poljska i Češka imaju dvocifrenu inflaciju. Inflaciju osećaju građani, koja je “uvezena” ali i pored toga NBS može da garantuje stabilnost -navela je Tabaković.